2 Bassekabaka 4 LCB - Nnamwandu n’Akasumbi ak’Amafuta - Bible Gateway\n4 (A)Awo olwatuuka ne wabaawo nnamwandu, eyali afumbiddwa omu ku abo abaali mu kibiina kya bannabbi, n’agenda eri Erisa ng’akaaba n’amugamba nti, “Omuddu wo, baze yafa, era omanyi nga omuddu wo yatyanga Mukama. Naye kaakano eyali amubanja azze, ng’ayagala okutwala batabani bange okubafuula abaddu be.” 2 (B)Erisa n’amuddamu nti, “Oyagala nkuyambe ntya? Ntegeeza, olina ki mu nnyumba?” N’amugamba nti, “Omuweereza wo ky’alinawo kyokka mu nnyumba twe tufuta[a] otutono ennyo.” 3 Erisa n’amugamba nti, “Genda mu baliraanwa bo bonna obeeyazikeko ebintu ebyereere, nga bingi ddala. 4 Oyingire mu nnyumba yo weggaliremu ggwe ne batabani bo, ottululire amafuta mu bintu ebyo byonna, ng’ekijjula ky’ossa wa bbali.”\n5 Bwe yava waali n’addayo eka ne yeggalira mu nnyumba ye n’abaana be. Ne bamuleetera ebita nga ye bw’attulula. 6 Ebintu byonna ebyali awo bwe byajjula, n’agamba omu ku batabani be nti, “Ndeetera ekintu ekirala.” Naye n’amuddamu nti, “Biweddeyo.”\nAwo amafuta ne gakoma.\n7 (C)Amangwago nnamwandu n’addayo ew’omusajja wa Katonda. Omusajja wa Katonda n’amugamba nti, “Genda otunde amafuta ago, osasule amabanja go, ebinaafikkawo bikuliisenga ggwe ne batabani bo.”\nMutabani w’Omusunammu Azuukizibwa\n8 (D)Awo olwatuuka Erisa n’agenda e Sunemu. Mu Sunemu mwalimu omukazi nnaggagga, eyamwegayirira alye ku mmere ey’omu nnyumba ye. Awo olwatuuka, buli lwe yayitangawo, n’akyamira eyo okulya ku mmere. 9 Omukazi n’agamba bba nti, “Laba kimbikkuliddwa nti oyo musajja wa Katonda, atera okuyitira wano. 10 (E)Kale nno katumutegekere ekisenge waggulu, tumuteekereyo ekitanda n’emmeeza, n’entebe, n’ettabaaza by’anaakozesanga ng’azze okutukyalira.”\n11 Lumu, Erisa n’akyalayo, n’agenda mu kisenge kye, n’awummulirako eyo. 12 (F)N’agamba omuweereza we Gekazi nti, “Yita Omusunammu oyo.” N’amuyita, n’ajja n’ayimirira mu maaso ge. 13 Erisa n’agamba Gekazi nti, “Mugambe nti, ‘Otulabiridde bulungi nnyo. Kaakano kiki kyewandyagadde kikukolerwe? Wandyagadde tukwogerere eri Kabaka oba ew’omuduumizi w’eggye ku nsonga yonna?’ ”\nN’amuddamu nti, “Mbeera mu bantu bange.”\n14 Erisa n’abuuza Gekazi nti, “Kiki ekiba kimukolerwa?” Gekazi n’addamu nti, “Laba talina mwana, ate ng’akaddiye.” 15 Erisa n’amugamba nti, “Muyite.” Bwe yamuyita, n’ajja n’ayimirira mu mulyango. 16 (G)Erisa n’amugamba nti, “Omwaka ogujja, mu biro ng’ebya kaakano oliwambaatira omwana owoobulenzi.”\nOmukyala n’amuddamu nti, “Nedda mukama wange, tolimba muweereza wo, ayi omusajja wa Katonda.”\n17 Naye oluvannyuma omukazi n’aba olubuto, era omwaka ogwaddirira mu biro bye bimu, n’azaala omwana wabulenzi, nga Erisa bwe yali amugambye.\n18 (H)Omwana n’akula, naye olunaku lumu n’addukira ewa kitaawe eyali mu nnimiro n’abakunguzi. 19 N’amutegeeza nti, “Omutwe gunnuma, omutwe gunnuma!”\nKitaawe n’agamba omu ku baddu be nti, “Mutwalire maama we.”\n20 Awo omuddu n’amusitula n’amutwala eri nnyina, omwana n’atuula ku mubiri gwa nnyina okutuusa essaawa ey’omu ttuntu n’oluvannyuma n’afa. 21 (I)Nnyina n’asitula omulambo gwe, n’agutwala waggulu n’aguteeka ku kitanda eky’omusajja wa Katonda, n’afuluma, n’aggalawo oluggi.\n22 N’atumira bba ng’agamba nti, “Mpayo omuddu omu n’endogoyi emu ŋŋende mangu ew’omusajja wa Katonda, nkomewo.”\n23 (J)N’amubuuza nti, “Kiki ekikutwala gy’ali leero? Si lunaku lwa mwezi ogwakaboneka wadde olwa Ssabbiiti.” Omukazi n’amuddamu nti, “Teweeraliikirira, kiri bulungi.” 24 Ne yeebagala endogoyi, n’agamba omuddu we nti, “Ggwe kulemberamu, totta ku bigere wabula nga nkugambye.” 25 (K)Ne basitula, n’agenda eri omusajja wa Katonda ku Lusozi Kalumeeri[b]. Omusajja wa Katonda bwe yamuleengera ng’akyali walako, n’agamba omuddu we Gekazi nti, “Laba, Omusunammu wuuli! 26 Dduka omusisinkane omubuuze nti, ‘Oli bulungi ne balo ali bulungi? Ate omwana?’ ”\nOmukazi n’amuddamu nti, “Kiri bulungi.”\n27 (L)Bwe yatuuka okumpi n’olusozi awaali omusajja wa Katonda, n’agwa wansi ne yeenyweza ku bigere by’omusajja wa Katonda. Amangwago Gekazi n’ajja ng’ayagala okumugobawo, naye omusajja wa Katonda n’amugamba nti, “Muleke! Kubanga ali mu nnaku nnyingi nnyo, ate nga Mukama tannambikkulira nsonga, wadde okugintegeeza.” 28 Omukazi n’alyoka ayogerera mu ddoboozi ery’omwanguka nti, “Nakusaba omwana, mukama wange? Saakugamba obutansuubiza ekisukkiridde?” 29 (M)Erisa n’agamba Gekazi nti, “Weesibe ekimyu, okwate omuggo gwange otambule mangu nnyo nga bw’osobola. Bw’onoosisinkana omuntu yenna mu kkubo tomulamusa, ate bw’akulamusa tomwanukula. Ddira omuggo gwange ogugalamize ku kyenyi ky’omwana.” 30 Naye nnyina w’omwana n’agamba nti, “Nga Mukama bw’ali omulamu, era nga naawe bw’oli omulamu, sijja kukuleka mabega.” Erisa n’asituka n’amugoberera. 31 Gekazi ye n’abakulemberamu, n’agenda n’ateeka omuggo ku kyenyi ky’omulenzi, naye ne wataba kanyego newaakubadde okuddamu. Amangwago Gekazi n’addayo n’asisinkana Erisa, n’amutegeeza nti, “Omwana tagolokose.”\n32 (N)Awo Erisa n’atuuka ku nnyumba, n’agenda butereevu mu kisenge gye yasanga omulambo gw’omwana nga gugalamiziddwa ku kitanda kye. 33 (O)N’ayingira ekisenge, ne yeggalirayo, n’atandika okusaba Mukama. 34 (P)N’alinnya waggulu ku kitanda n’agalamira ku mulambo, omumwa ku mumwa, amaaso ku maaso, n’emikono ku mikono eby’omulambo. Mu kiseera ekyo ng’akyagugalamiddeko ne gutandika okubuguumirira. 35 (Q)Erisa n’ayimuka, n’atambulatambula mu kisenge, n’oluvannyuma n’addamu n’agalamira ku mulambo. Omulenzi n’ayasimula emirundi musanvu, omulenzi n’azibula amaaso ge.\n36 (R)Awo Erisa n’ayita Gekazi n’amugamba nti, “Yita Omusunammu oyo.” N’amuyita. Omusunammu bwe yajja n’amugamba nti, “Situla omwana wo.” 37 Omukazi n’ayingira, n’avuunama ku bigere bya Erisa, n’asitula omwana we n’afuluma.\n38 (S)Oluvannyuma, Erisa ng’azeeyo e Girugaali, ate nga mu kiseera kye kimu enjala egudde mu nsi, ekibiina kya bannabbi ne bakuŋŋaanira ewuwe. N’agamba omuweereza we nti, “Abaana ba bannabbi bafumbireyo enva mu ntamu ennene.” 39 Omu ku bo n’alaga mu nnimiro n’anoga amaboga, n’alaba n’omuzabbibu ogw’omu nsiko[c], n’anoga ku bibala byagwo ebiwera, n’assa mu lugoye lwe. N’addayo n’abisalirasalira mu ntamu ey’enva. Teyamanya nga bye yanoga birimu akabi. 40 Buli muntu ne bamusenera ku nva; naye bwe baaziryako, ne bayogerera waggulu nti, “Omusajja wa Katonda mu ntamu mulimu okufa.” Ne batazirya.\n41 (T)Erisa n’agamba nti, “Mundeetereyo obuwunga.” Ne babumuleetera n’abuteeka mu ntamu y’enva, n’abagamba nti, “Mugabule abantu balye.” Ne wataba kabi mu ntamu y’enva.\nErisa Agabula Abantu Ekikumi\n42 (U)Waaliwo omusajja eyava e Baalusalisa, n’aleetera omusajja wa Katonda emigaati egya sayiri kumi n’ebiri nga mmere ey’okubibala ebibereberye, ate era n’amuleetera n’ebirimba eby’eŋŋaano embisi. Erisa n’agamba omuweereza we nti, “Bigabire abantu babirye.”\n43 (V)Omuweereza we n’amuddamu nti, “Bino mbigabula ntya abantu ekikumi?” 44 Naye Erisa n’amuddamu nti, “Bigabire abantu babirye, kubanga bw’ati bw’ayogera Mukama nti, ‘Banaalya ne bibalemeranawo.’ ” N’abibagabula, ne balya, ne bibalemeranawo, ng’ekigambo kya Mukama bwe kyali.\n4:2 Mu bitundu ebyo, amafuta ag’omuzeeyituuni gaali geetagibwa mu kufumba buli mmere. Ate era gaayambanga okukuuma omubiri gwonna nga mulamu bulungi.\n4:25 Olusozi Kalumeeri lwali nga kilomita amakumi asatu okuva e Sunamu.\n4:39 Ekimera ekyo kyefaananyiriza omuboga era ekibala kyakyo kyenkana omucungwa mu bunene. Ekibala ekyo kikaayirira nnyo.\n4:2 : 1Bk 17:12\n4:7 : 1Bk 12:22\n4:8 : Yos 19:18\n4:10 : Mat 10:41; Bar 12:13\n4:12 : 2Bk 8:1\n4:16 : Lub 18:10\n4:18 : Lus 2:3\n4:21 : nny 32\n4:23 : Kbl 10:10; 1By 23:31; Zab 81:3\n4:25 : 1Bk 18:20; 2Bk 2:25\n4:27 : 1Sa 1:15\n4:29 : a 1Bk 18:46; 2Bk 2:8, 14; 9:1 b Kuv 4:2; 7:19; 14:16\n4:32 : nny 21\n4:33 : 1Bk 17:20; Mat 6:6\n4:34 : 1Bk 17:21; Bik 20:10\n4:35 : a Yos 6:15 b 2Bk 8:5\n4:36 : Beb 11:35\n4:41 : Kuv 15:25; 2Bk 2:21\n4:42 : a 1Sa 9:4 b Mat 14:17; 15:36 c 1Sa 9:7\n4:43 : a Luk 9:13 b Mat 14:20; Yk 6:12


Bukedde Online - Balaze akabi k’omuwala okufumbirwa nga tannakula mu birowoozo\nTugulubye ne Nnaalongo lwa kutandika maka...\nEbiyinula abawala obutafumbirwa nga bukyali...\nROSE Mubiru musuubuzi mu Kampala era mukyala mufumbo wa mpeta. Muwala we omukulu, Julie awezezza emyaka 28, era alina omulimu wadde ng’akyasula mu bazadde be.\nGye buvuddeko nnyina yeevuddemu n’amubuuza ddi lw’anaamuleetera omusajja atandike obufumbo, wabula kyamubuuseeko omuwala bwe yamuzzeemu nti, “Kyokka mmami osesa, mu kifo ky’okuηηamba okukuzimbira n’okukugulirayo akamotoka ozze mu bya kufumbira….?” Kino Mubiru kyamukubye wala, era ensonga n’aziyitiramu mikwano gye ku mulimu. Wabula abamu baamugambye muwala we amuteekeko maaso gokka, ate abalala ne bamugamba nti omuwala akyali muto ajja kwetereeza.\nMYAKA KI EMITUUFU OKUFUMBIRWA\nAnnet Kyanjo omutuuze w’e Mpambire ku lw’e Masaka era nga mukugu mu kubudaabuda abaagalana yagambye nti omuwala ku myaka 25 w’asaanira okuyingirira obufumbo kuba abeera akuze ekimala mu mubiri ne mu birowoozo. Era ku myaka egyo tusuubira nti abeera amaze n’okusoma ate ng’acakaddeko ekimala.\n“Wadde edda abawala baafumbirwanga ku myaka 14 naye ensangi zino tekisoboka. Era n’emyaka 18 egimanyiddwa nti omuwala abeera yeetuuse, bwe wekkaanya ennyo omuwala ono aba tannasobola kulabirira maka wamu n’okukuza abaana.”\nYagasseeko nti; Edda omulimu gw’omukyala awaka kwabanga kulima na kufumba, era omuwala baamukuzanga bamutendeka okukola bino.\nOmusajja ye yavunaanyizibwanga ebirala byonna, era ng’amaka gaddukanyizibwa bulungi.\nWabula ennaku zino mu maka mangi obuvunaanyizibwa bugabanyizibwa wakati w’omukazi n’omusajja.\nOmukyala awaka asuubirwamu bingi nnyo era ateekwa okuba n’obusobozi obutetenkanya ennyo okuddukanya amaka.\nY’ensonga lwaki ateekwa okuba ng’akulidde ddala mu mubiri n’ebirowoozo okusobola okwaηηanga okusoomoozebwa okuli mu bufumbo ensangi zino.\nYagambye nti bw’otunuulira obufumbo wakati w’abavubuka ensangi zino, emirundi mingi tebuwangaala kubanga buli omu aba tannatuusa kiseera kituufu okubeera mu bufumbo.\n“Abawala abakyali abato ebintu ebitaliimu bibasibya emigugu ne badda ewaabwe, kubanga ebintu oluusi ebitaba bikulu mu bufumbo ate bbo bye baba batwala nga bikulu ddala. Okugeza omuwala ayinza okunoba kuba omusajja tamucakazaako, so nga guno si mulamwa mukulu nnyo mu bufumbo.” Kyanjo bw’agamba.\nYagambye nti abawala abali wakati w’emyaka 22 ne 25, abasinga baba bamalirizza emisomo era abasinga we batandikira omukwano omutuufu ne bannaabwe bwe babadde basoma oba be bakuze nabo.\nMu kiseera kino baba bakuze naye nga tebannakakata bulungi kuba abamu baba bakyanyumirwa okucakala n’okunoonyereza ekiyinza okubabeerera ekizibu okufuuka abazadde.\nBw’obeera wansi w’emyaka 25 , obeera tonneezuula bulungi naddala ku ky’oyagala okukozesa obulamu bwo.\nOmuwala ali wakati w’emyaka 25 ne 30, abeera yeetegeera bulungi ng’amanyi kye yeetaaga, era ly’ebbanga ettuufu omuwala we yandibadde atandikiramu obufumbo kubanga abeera asobola okukola okusalawo okutuufu ekimusobozesa okukwataganya obulungi ensonga z’amaka.\nDr. Patrick .T.Kagurusi omusawo w’abakyala okuva mu kitongole kya Amref Health Africa yagambye nti okuyingira obufumbo n’okutuukiriza emirimu gy’obufumbo kyetaaga ng’omubiri gw’omukyala gutuuse ku ddaala ng’amagumba ge manene ekimala okusobola okuzaala omwana.\nAmabeere ge gakuze ekimala okusobola okuyonsa omwana n’ebitundu by’omukyala omwana mw’ayita ng’azaalibwa, nabyo nga bisobola okugaziwa okusobozesa omwana okuyitawo.\nNg’oggyeeko ebyo, olina okubeera n’obusobozi bw’okulabirira omwana ng’era alina ebikozesebwa, w’omuteeka ne by’onoomuliisa.\nBwetuba tumaze okwekenneenya bino byonna, omukyala okutuuka ku ddaala lino, abeera atuusizza emyaka nga 25 n’okweyongerayo ng’amaze okusoma, omubiri guba gukuze bulungi, alidde ekimala ng’alina n’omusaayi ogumala.\nOmukyala ali wakati w’emyaka 30 ne 35, Kyanjo yagambye nti ebiseera ebisinga abeera ateredde bulungi ku mulimu gw’akola oba nga ne ssente azirina era nga takyalowooza ku bya kuganzaganza.\nOw’ekika kino abeera alindiridde muntu akuze mu birowoozo gw’ayinza okubeera naye mu nsonga z’omukwano.\nOmuntu atandika amaka mu myaka gino, abeera yeemanyi bulungi ne by’ayagala mu mwagalwa we era okunoonyereza kulaga nti mu myaka gino, kibeera kyangu okufuniramu omuntu asobola okukubeererawo obulamu bwo bwonna ate nga bwe mukola emirimu gyammwe era n’emikisa gy’okunoba giba mitono ddala.\nAbali wakati w’emyaka 35 ne 40 n’okweyongerayo bano oluusi baba bayise mu bingi era abamu baba bamanyidde obulamu bwabwe bwe balimu ng’ayinza okukaluubirizibwa okubuteekamu omuntu omulala.\nDr. Kagurusi yagambye nti omukyala okufumbirirwa wakati w’emyaka 35 ne 40, bwe buba nga bwe bufumbo bwe obusooka, bw’ayinza okukomako mu bulamu bwe kuba abeera akuze. Era kino bangi baba bakirindiridde okumala ebbanga ddene.\nDr. Kagurusi annyonnyola nti tolina kweraliikirira nti obudde bw’okufumbirwa bukuyitako kuba kati ssaayansi w’atuuse, n’abemyaka 60 basobola okuzaala.\nWabula okunoonyereza kulaga nti abakyala bangi bwe baweza emyaka 45, bakoma okugenda mu nsonga, ekitegeeza nti omubiri gwe obusobozi bw’okufuna olubuto n’okululera buba bukendeera kubanga omubisi gw’omubiri guba gukendeera.\nMu mbeera eno, obuvunaanyizibwa bw’amaka n’okuzaala oyinza obutabituukiriza bulungi obufumbo ne bukukaluubirira.\nBw’okaddiwa n’omubiri gugenda gukoowa, bwe kisanga nga mwembi muli bakadde, emikisa gy’okuzaala omwana aliko obulemu gibeera waggulu kubanga mu myaka gino omubiri guba tegukyalina busobozi bweddaabiriza bulungi.\nOKUFUMBIRWA Y’ENKOMERERO YA BYONNA\nKituufu abakyala abamu abatafunye mukisa gwa kufumbirwa oluusi beerowoozaako ng’abaliko ekikyamu.\nNaye mu kyasa kino, obufumbo kye kipimo ky’omukazi mu bulamu bw’ensi eno? Kyanjo agamba nti obufumbo kiba kirabo okuva eri Katonda, okuviira ddala mu lusuku Edeni.\nWabula si tteeka nti buli mukazi ateekeddwa okufumbirwa Waliwo ebintu bingi ebirungi ebikolebwa abakyala ne bwe bataba bafumbo, noolwekyo oluusi tekiba kya bwenkanya abazadde okutunuulira obubi bawala baabwe olw’okuba tebannafuna basajja babatwala.


Bukedde Online - Ssekandi asabye ebibiina by'obwannakyewa okuyamba abayizi abanaku\nOmwana anywedde eddagala eritta ebiku n'afa...\nAbagambibwa okubba ebigezo bya UNEB bavunaaniddwa...\nOMUMYUKA wa Pulezidenti Edward Kiwanuka Ssekandi asabye ebibiina by’obwanakyewa okuvaayo okuyamba ku gavumenti mu kutumbula eby’ensoma y’abaana nga babawa ebyetaago by’okumasomero.\nBino yabyogeredde ku ssomero lya St. Lawrence Primary School erisangibwa e Kitoofari, mu ggombolola y’e Kyanamukaaka e Masaka bwe yabadde ku mukolo gw’okukwasa abakulu b’amasomero 200 ebintu ebigenda okuyamba abayizi mu mu kusoma ebyabatoneddwa ebibiina by’obwanakyewa bibiri.\nKuno kwabaddeko ekibiina kya li ‘’Block chain Charity Foundation’’ okuva e Malta ne ‘’Safe Future Uganda’’ era byalangiridde nti biguddewo kampeyini y’okuwa abaana abasoma mu bitundu by’eggwanga ebitali bimu ebikozesebwa mu kusoma, paadi, ebyuma by’amasanyalaze g’enjuba n’ebirala.\nKawefube ono atuumiddwa ‘’Binance for Children Special Impact Education Project – Uganda’’ wakukolebwa mu masomero 200 agaalondeddwa mu bitundu bya Masaka n’emirirwano, ebitundu by’amasekati ga Uganda wamu ne Busoga. Akulira ekibiina kya ‘’Blockchain Charity Foundation Director, Athena Yu, yagambye nti abayizi ng’obukadde bubiri be bajja okuganyulwa mu nkola eno.\nKyokka nga ku bano abayizi akakadde kamu bagenda kuba bawala abagenda okuwebwa paadi kibatangire okuwandukanga mu masomero. Ssekandi yagambye nti okuddukirira abayizi mu ngeri eno kigenda kuyamba abayizi okwongera okwekiririzaamu.\nEra yebazizza minisita w’eggwanga ow’ensonga z’obwa Pulezidenti Esther Mbayo eyayamba okuyunga ebibiina by’obwanakyewa bano ku masomero. Era n’asaba ebibiina by’obwanakyewa ebirala okuvaayo\nOmumyuka w’akulira abakozi ba gavumenti e Masaka Robert Mutungi yebazizza obuyambi buno n’agamba nti okusoomozebwa okuliwo kati kuli bya kuliisa baana n’okusuza abasomesa naddala mu byalo.\nAkulira ekibiina kya Director Blockchain Charity Foundation ,Athena Yu, yagambye nti okuyamba abavubuka kijja kuyamba okubakuumira ku ssomero n’agamba nti okubagajjalira kisobola okuletera eggwanga ebizibu


Bukedde Online - Trump bamukutte lubona ng'abba akalulu\nTrump bamukutte lubona ng'abba akalulu\nBy Washington Amerika\nAdded 5th January 2021\nTrump ayagala obululu buddemu okubalibwa.\nPULEZIDENTI Donald Trump bamukutte ku katambi ng'alagira avunaanyizibwa ku bululu mu ssaza erimu ku g'enkizo agaavaako enkalu ng'asaba abakola ku by'okulonda basale amagezi gonna okumubbira akalulu.\nAkatambi akaakwatiddwa nga Trump alabika yabadde ayogera ne mukwano gwe ennyo kyokka nga tamanyi nti yabadde amukwata amaloboozi.\nYasabye nti ssinga basobola okumubbira obululu emitwalo 11 kuba bwe bwokka obusobola okumuzza mu kibalo okuwangula Joe Biden.\nWadde ebula wiiki bbiri n'ekitundu zokka Biden eyawangula akalulu ka Pulezidenti wa Amerika akaakubwa nga November 3, 2020 alayire, Trump yagaanira ddala okukkiriza ebyava mu kulonda.\nBuli lukya alowooza nti ayinza okufuna ekkubo erimuwanguza akalulu akaggwa edda okubalibwa ne bamuwangula.\nMu maloboozi agaafulumiziddwa ku Ssande, Trump ge yeekangidde ku mikutu gya yintaneeti, yabadde agamba gwe yayise munne, Brad Raffensperger ayiiye nga bw'asobola amubbire obululu 11,780 ebisigadde abimulekere (Trump).\nBrad y'akulira eby'okulonda mu ssaza ly'e Georgia nga lye limu ku gasigaddeko enkalu wadde nga Trump ne bw'aliwangula mu kadde kano, kizibu kya kudda ngulu ku buwanguzi obwamenya likodi Biden bwe yafuna.\nEnteekateeka mu Amerika zigenda mu maaso okulayiza Biden nga January 20, 2021 oluvannyuma lw'okuwangula mu Electoral College n'ababaka 306 ate Trump n'afuna ababaka abaamulonda 232.\nAbamerika bangi baakyawa embeera za Trump okubaswaza ng'agaanye okukkiriza ebyava mu kulonda nga ne Brad kye yakoze kyalabise ng'okuswaza Trump mu bantu.\nTrump yasooka kuddukira mu kkooti wabula emisango ne bagigoba nga kati essuubi limusigadde mu lukiiko lwa Congress nga January 6, 2021 ng'ababaka bakakasa obuwanguzi bwa Biden.\nAmagezi g'okumubbira obululu obwo, Trump yabadde ayagala kukakasa Amerika nti bwazuuse mu kuddamu kububala ekitegeeza nti mu kusooka baali babuwadde Biden nga bamubbidde.\nYabadde akyawammanta bw'abba obululu, abaaliko baminisita b'ebyokwerinda ne bawandiika omukuku gw'ebbaluwa ne balagira Trump ave mu kuzannya ebya jjangu onkwekule akkirize ebyava mu kulonda nti baamukuba akalulu n'enkoona n'enywa.\nEra baamulabudde akomye okuyingiza amagye mu buvuyo bw'ebyokulonda, akome ne ku bawagizi be kubanga amagye ga Amerika geewa ekitiibwa n'okugondera amateeka tegayinza kwenyigira mu buvuyo ng'obwo.\nAbaatadde omukono ku kiwandiiko kuliko; Dick Cheney, James Mattis (yakolerako mu gavumenti ya Trump n'amugoba), Mark Esper, Leon Panetta, Donald Rumsfeld, William Cohen, Chuck Hagel, Robert Gates, William Perry ne Ashton Carter.\nBaminisita abaakola effujjo ku Palamenti babuulirizibwako


Bayibuli eyogera kki ku kujamu embuto?\nBayibuli yeyogera butereevu ku ku nsonga y’okujamu embuto. Wabula, waliwo ensomesa eziwerako mu byawandiikibwa eziraga obulungi Katonda kyalowooza ku kujamu embuto.\nYeremiya 1:5 etugamba nti Katonda yatumanya nga tetunaba kubeera mu mbuto za ba maama baffe. Zabbuli 139: 13-16 eyogera Katonda mwenyini okwenyigira mu kutondebwa kwaffe era okukolebwa mu muto za ba maama baffe. Okuva 21:22-25 eraga ekibonerezo kyekimu — eky’okufa — eri omuntu eretera okufa kw’omwana nga ng’omuntu atemula omuntu. Etteeka n’ekibonerezo biraga bulungi nti Katonda Omwana mu lubuto okuba omuntu ng’omuntu omukulu. Eri omulokole, okujamu olubuto ssi somga ya ddembe lya mukyala okusalawo okuzaala omwana. Omwana aba amaze okubaawo era aba muntu mulamu. Okujamu olubuto eba nsonga ya bulamu oba kufa eri omuntu akoleddwa mu kifaananyi kya Katonda. (Oluberyeberye 1:26-27; 9:6)\nBayibuli eyogera kki ku kujamu embuto? Mu bimpimpi, okujamu olubuto kuba kutemula. Kuba kutta muntu Katonda gweyakola mu kifaananyi kye.\nEkintu ekizinga okukubibwako ebiroowozo ku ndowooza y’Abalokole ku kujamu embuto kiri nti, ‘Ate bwaba omukazi akwatiddwa bukwatibwa oba singa singa ga mawemukirano?” Newankubadde nga kiluma okufuna olubuto ng’okwatidwa oba okuva ku w’oluganda, okuta omwana ddala kyekiba eky’okuddamu? Ebibi ebibiri tebisobola kufuuka kituufu. Omwana azaliddwa okuyita mu mawemukirano oba mu kukwatibwa asobola okuweebwa famire esobola okumwagala. Waliwo abafumbo banji abatasobola kuzaala baana ku lwabwe, abategefu okutwala omwana ono era okumwagala okuva yonna gyaba yava. Omwana azaliddwa aba talina musango era talina kubonerezebwa olw’obubi bwa Taata we.\nKikulu era okumanya nti embuto ezijibwaamu olw’okuba omukyala yali akwatiddwa oba nga yafuna olubuto okuva mu w’oluganda ntono nnyo era kiri ekitundu kimu ku kikumi. Bino obisanga ku; (Torres and Forrest, cited by Physicians for Reproductive Choice and Health and the Alan Guttmacher Institute in An Overview of Abortion in the United States, October 2001, www.abortionfacts.com/facts/8#cite-1, accessed 9/9/21).\nEnsonga endala ekozesebwa okulwanyisa Abalokole eri nti “Ate singa obulamu bwa maama buli mu mattiga?” Amazima gali nti, kintu ky’ekibuuzo ekisinga okuba ekizibu ku nsonga z’okujamu embuto. Okusooka, tulina okumanya embeera enno tetera kusangika. Dr. Landrum Shettles, omukugu mu nsonga z’okuwakisa abakyala, yawandiika “Abakyala ebitundu 1 ku kikumi bebajamu embuto okusobola okuwonya obulamu bwa maama” ” (Landrum Shettles and David Rorvik, Rites of Life, Zondervan Publishing House, 1983, p. 129). Dr. Irving Cushner, omukenkufu mu nsonga z’okuzazisa mu Somero ly’abasawo erya UCLA, bweyali mu maaso g’akakiiko akafuzi aka Amerika, yabuuzibwa emirundi emeka ku kikumi okujamu elubuto gyekutaasa obulamu bwa Maama. Yaddamu: “Mu gwanga lino, ekitundu nga kimu ku kikumi” (testimony before the Senate Judiciary Committee’s Subcommittee on the Constitution of the United States on October 14, 1981, quoted in The Village Voice, July 16, 1985).\nAbasawo abalala beyongerayo bebagamba nti okujamu olubuto tekwetaagisangako kutaasa bulamu bwa maama . Abakugu abasukka mu 1000 mu nsonga z’abakyala n’ezokuzalisa wamu n’okulabirira abakyala abazadde bateeka ebinkumu byabwe ku kiwandiiko mu 2012 nga bagamba, “Nga abakugu era abanonyereza mu nsonga z’okuzaalisa n’ensonga z’abakyala, tukkikakasa nti okujamu olubuto obutereevu — nga kino kisanyawo omwana atanazaalibwa, tekiyamba kukutaasa obulamu bwa maama” (Dublin Declaration on Maternal Health, www.dublindeclaration.com, accessed 9/9/21). Era, mu mwaka 2019, Abakulu babasawo abasuka mu 30,000 bagamba nti okutta omwaka anateera okuzaalibwa mu ngeri y’okujamu olubuto tekwetaagisa kutaasa bulamu bwa maama” (www.lifenews.com/2019/03/05/30000-doctors-say-abortion-is-never-medically-necessary-to-save-a-mothers-life, accessed 9/9/21).\nEky’okubiri, tutegee nti Katonda ye Katonda w’ebyamagero. Asobola okuwonya obulamu bwa maama n’omwana we newankubadde nga Abasawo bonna tebakkiriza. Eky’okusatu, ne mu kitundu ekitono ennyo ekikolebwa okuwonya obulamu bwa maama, embuto ezisinga kwezo zisobola okuwonyezebwa okuyita mu kulongosebwa. Ensonga terabikarabika ejisaamu omwana okusoboka okuwonya obulamu bwa maama. Ekisembayo, obulamu bwa maama bwebuba nga buli mu mattiga, maama, abasawo be, taata w’omwana, oba Katonda yenyini yalina okusalawo. Omukwala yenna ayita mu kaseera akazibu ennyo alina kusaba Katonda amuwe amagezi (Yakobo 1:5) okusobola okumanya eky’okukola.\nAbakyala abasinga obungi abajamu embuto leero baba tebagala mwana. Nga bwekyogeddwa wagulu, ebitundu nga bibiri ku kikumi ku mbuto ezijibwamu ziba ziva ku kukwatibwa oba okufuna oluuto okuva ku w’oluganda oba obulamu bwa maama nga buli mu mattiga. Ne mu bitundu ebibiri bino, okujamu olubuto ssi kwekulina okusooka okulowoozebwako. Obulamu bw’omuntu ali mu lubuto mwawuwendo nnyo era buli kintu kyonna ekisobola kirina okukolebwa okusobola okubutaasa.\nEri abo abajamu embuto, mujukire nti ekibi ky’okujamu olubuto kisonyiyibwa ng’ebibi ebirala byonna. Okuyita mu kukkiriza Kristu, ebibi byonna bisobola okusonyiyibwa (Yokaana 3:16; Abaruumi 8:1; Abakkolosaayi 1:4). Omukyala eyagyamu olubuto, omusajja eyawagira okujamu olubuto, n’omusawo ayali ayambye okujamu olubuto— bonna basobola okusonyibwa okuyita mu Kristu Yesu.


Bukedde Online - Eyabbye mmotoka ya muganda wa Bobi Wine bamukutte agitunda e Mutundwe\nEyabbye mmotoka ya muganda wa Bobi Wine bamukutte agitunda e Mutundwe\nOmusuubuzi bamutugumbulidde mu dduuka lye...\nPOLIISI ekutte omusajja eyabbye emmotoka ya muganda w’omubaka, Robert Kyagulanyi Ssentamu amanyiddwa nga Bobi Wine e Kamwokya n’agezaako okubaako baagiguza.\nBugembe ng’aliko by’abuulira OC wa poliisi ya Kira Road, Ahweera oluvanyuma lw’okuzuula mmotoka ye eyabadde ebbiddwa. Mu katono ye Mulindwa.\nWamala Mulindwa 25, omutuuze w’e Mutundwe mu Kweeba zooni ye yakwatiddwa poliisi ya Kira Road oluvannyuma lw’okubba mmotoka ya Ivan Bugembe gye yasanze mu paakingi e Kamwokya ku Lwomukaaga.\nOmwogezi wa poliisi mu Kampala n’emiriraano, Luke Owoyesigyire yagambye nti okukwata Mulindwa kyaddiridde abantu be yabadde agezaako okuguza mmotoka eno nnamba UAU 272W e Mutundwe okutemya Weidong ng’alambuza baminisita Kasaija ne Muloni ekkolero eppya. ku poliisi bwe baakizudde nti yabadde talina biwandiiko bigyogerako.\n“Twatemezeddwaako abantu nga bwe waliwo omuvubuka eyabadde agezaako okubaguza mmotoka wabula nga talina biwandiiko byayo era abaserikale baagenzeeyo ne bamukwata n’emmotoka era ne bakizuula nti yabadde enoonyezebwa oluvannyuma lwa nnyiniyo okuloopa ku poliisi,” Owoyesigyire bwe yategeezezza.\nYagambye nti oluvannyuma lw’okukwata Mulindwa yabuulidde poliisi ng’emmotoka eno bwe yagibba ku Lwomukaaga era ng’abaguzi be yagitwalidde yabadde agibaguza ku bukadde musanvu nga wano abaserikale we baamukwatidde.\nYategezezza nti Bugembe yabuulidde poliisi nti mmotoka ye yabbibwa ku ssaawa 11:00 nga bukya mu kiro ekyakeesa ku Lwomukaaga mu paakingi e Kamwokya oluvannyuma lw’okugendayo naasanga nga teriiwo kyokka nga Mulindwa eyagibba yali yamusembeza okubeera naye.\nMulindwa akuumirwa ku poliisi ya Kira Road nga yagguddwaako omusango ku fayiro SD 38/11/08/2018 ng’okunoonyereza bwe kugenda mu maaso.


Bukedde Online - Abaawangulwa mu kamyufu ka NRM e Buyende babigaanyi\nBaagambye nti abeeyita abawanguzi baapangisa amagye ne gakuba abantu n’okubamalako emirembe mu Budiope East, kyokka nga bwe baloopera poliisi tefaayo.\nAbaawangulwa mu kamyufu ka NRM mu disitulikiti y'e Buyende bagaanyi eky'okulekera abaabawangula, wakati mu kwekokkola poliisi n'aba LDU okutunula ekyamuli ng'ekibbabululu n'effujjo bigenda mu maaso.\nBagambye nti abeeyita abawanguzi baapangisa amagye ne gakuba abantu n'okubamalako emirembe mu Budiope East, kyokka nga bwe baloopera poliisi tefaayo.\nBino baabyogeredde ku kitebe kya disitulikiti ku Lwokubiri, mu lukiiko Maj. James Kinobe lwe yayise n'asisinkana abaayitamu n'abaawangulwa mu kaweefube w'okuperereza abaawangulwa bave mu lwokaano bawagire abaabawangula.\nPoliisi ng'egezaako okutangira Nakato okukuba omubaka Kadogo (mu kyenvu).\n"Mu ggombolola y'e Kidera, ba ajenti baffe baagoba bagobe , olwo ebyalo ne byekola ekigenyi okusimba layini emu yokka, wakati mu kuteeka emiwendo gye baagala ku DR foomu," Omubaka wa Budiope West, Robert Musoke, bwe yagambye. Mu ngeri eyo, Kyoto yamalirizza afunye obululu 90,000, ate mu Budiope East, Pulezidenti wa FUFA Moses Magogo n'awangula n'obululu 59,00, n'addirirwa Omubaka Dhamuzungu eyafuna 13,500.\nOluliiko olwabadde olw'ebbugumu lwagenze okuggwa ng'abaawangulwa bagaanyi okulekera abaabawangula era ne bateekawo nnakakongo babaddize ssente ze baasaasaanya.\nAte e Buyende, Annet Mary Nakato, eyawangulwa ku ky'omubaka wa Buyende omukazi, kata bibabugume n'omubaka Veronica Babirye Kadogo ng'amuvunaana okumulemesanga ssupu wa palamenti buli lwe yeesimbawo. Nakato yabadde akuba Maj. Kinone akaama, Kadogo we yatuukidde ne yeekiika mu mboozi, ekyanyiizizza Nakato, okukkakkana ng'awuubye emikono amukube. Nakato yavumiridde RDC, Can. Richard Igwang Odyero, okuleka ab'emmundu ne beefuga ebyalo omuli n'okuwewenyula abantu kibooko.\nRichard Igwang Odyero\nBakutte aba poliisi Bukedde be yayanise ku ssente za 'bondi'


Yokaana 14 | Bayibuli ey'Oku Mukutu Gwaffe Ogwa Intaneeti | New World Translation\nYesu lyekkubo lyokka eritutuusa eri Kitaffe (1-14)\n“Nze kkubo, n’amazima, n’obulamu” (6)\nYesu abasuubiza omwoyo omutukuvu (15-31)\n“Kitange ansinga obuyinza” (28)\n14 “Emitima gyammwe ka gireme kweraliikiriranga.+ Mukkiririze mu Katonda;+ nange munzikiririzeemu. 2 Mu nnyumba ya Kitange mulimu ebifo bingi. Singa tekibadde bwe kityo nnandibagambye. Ŋŋenda okubateekerateekera ekifo.+ 3 Era bwe nnaagenda ne mbateekerateekera ekifo, nja kukomawo mbatwale gye ndi, nammwe mubeere eyo gye ndi.+ 4 Era gye ŋŋenda ekkubo mulimanyi.” 5 Tomasi+ n’amugamba nti: “Mukama waffe, tetumanyi gy’ogenda. Tuyinza tutya okuba ng’ekkubo tulimanyi?” 6 Yesu n’amugamba nti: “Nze kkubo,+ n’amazima,+ n’obulamu.+ Tewali ajja eri Kitange okuggyako ng’ayitidde mu nze.+ 7 Singa mwali mummanyi, mwandibadde mumanyi ne Kitange; okuva kati mumumanyi era mumulabye.”+ 8 Firipo n’amugamba nti: “Mukama waffe, tulage Kitaawo ekyo kinaatumala.” 9 Yesu n’amugamba nti: “Firipo, ebbanga lino lyonna lye mbadde nammwe tommanyi? Buli aba andabye aba alabye ne Kitange.+ Oyinza otya okugamba nti, ‘Tulage Kitaawo’? 10 Temukikkiriza nti nze ndi bumu ne Kitange era nti ne Kitange ali bumu nange?+ Ebintu bye mbagamba sibyogera ku bwange,+ naye Kitange abeera obumu nange, akola emirimu gye. 11 Mukikkirize bwe ŋŋamba nti ndi bumu ne Kitange, era nti ne Kitange ali bumu nange; oba si ekyo, mukkirize olw’ebintu byennyini bye nkola.+ 12 Mazima ddala mbagamba nti oyo anzikiririzaamu alikola bye nkola, era alikola ebisinga na bino,+ kubanga ŋŋenda eri Kitange.+ 13 Ate era, buli kyonna kye musaba mu linnya lyange ndikikola, Kitange asobole okugulumizibwa okuyitira mu Mwana.+ 14 Bwe munaasabanga ekintu kyonna mu linnya lyange, nja kukikola. 15 “Bwe muba munjagala, mujja kukwatanga ebiragiro byange.+ 16 Nja kusaba Kitange era ajja kubawa omuyambi* omulala abeere nammwe emirembe gyonna,+ 17 omwoyo ogw’amazima+ ensi gw’etayinza kufuna, kubanga tegulaba era tegumanyi.+ Mmwe mugumanyi kubanga gubeera nammwe era guli mu mmwe. 18 Sijja kubaleka nga bamulekwa. Nzija gye muli.+ 19 Mu kaseera katono ensi ejja kuba tekyandaba, naye mmwe mujja kundaba+ kubanga ndi mulamu era nammwe mujja kuba balamu. 20 Ku lunaku olwo mujja kumanya nti ndi bumu ne Kitange, era nti muli bumu nange, era nti nange ndi bumu nammwe.+ 21 Oyo akkiriza ebiragiro byange n’abikwata, y’oyo anjagala. Era oyo anjagala Kitange ajja kumwagala, era nange nja kumwagala era nneeyoleke gy’ali.” 22 Yuda,+ atali Isukalyoti, n’amubuuza nti: “Mukama waffe, kijja kitya okuba nti oyagala okweyoleka gye tuli so si eri ensi?” 23 Yesu n’amuddamu nti: “Omuntu yenna bw’aba ng’anjagala, ajja kukolera ku kigambo kyange,+ era Kitange ajja kumwagala, era tujja kujja gy’ali tubeere naye.+ 24 Oyo atanjagala takolera ku bigambo byange. Ekigambo kye muwulira si kyange, wabula kya Kitange eyantuma.+ 25 “Mbabuulidde ebintu bino nga nkyali nammwe. 26 Naye omuyambi, omwoyo omutukuvu, Kitange gw’ajja okusindika mu linnya lyange, ajja kubayigiriza ebintu byonna era abajjukize ebintu byonna bye nnabagamba.+ 27 Mbalekera emirembe; mbawa emirembe gyange.+ Sigibawa mu ngeri ensi gy’egiwaamu. Emitima gyammwe ka gireme kweraliikirira oba kutya. 28 Muwulidde bwe mbagambye nti, ‘Ŋŋenda era nkomawo gye muli.’ Singa munjagala mwandisanyuse olw’okuba ŋŋenda eri Kitange, kubanga Kitange ansinga obuyinza.+ 29 Nkibabuulidde nga tekinnabaawo, bwe kinaabaawo musobole okukkiriza.+ 30 Sijja kwogera bingi nammwe, kubanga omufuzi w’ensi+ ajja, era tanninaako buyinza.+ 31 Naye nkola nga Kitange bwe yandagira ensi esobole okumanya nti njagala Kitange.+ Musituke tuve wano.\n^ Oba, “ow’okubabudaabuda.”


Bukedde Online - Omuyizi asoma P5 afi iridde mu kisulo\nBulega bw’abadde afaanana.\nTAATA yabadde yaakamala okukyalira omwana we ku ssomero, kye yazzeeko okufuna y’essimu nga Heedimasita amutegeeza nti: Omuzadde waffe, omwana waffe afunye obuzibu, yanguwa otusange mu ddwaaliro e Lubaga.\nHussein Kato yagenze kipayoppayo e Lubaga kyokka yaguddewo ekigwo ng’atuuse mu ddwaaliro ne bakamutema nti: Omwana bamuleese yafudde dda!\nKato omusuubuzi mu Kikuubo mu Kampala yasembye okubeera ne mutabani we Hytham Bulega 11, ku Ssande ewedde bwe yabadde agenze okumukyalira ku Buddo Kindergarten and Primary School ku lw’e Masaka. Kyamubuuseeko nga waakayita olunaku lumu ng’ayawukanye ne mutabani we, ate okumutegeeza amusange mu ddwaaliro; agenda okutuukayo nga bakamutema nti afudde!\nBYE YASEMBYE OKUGAMBA KITAAWE Ku lunaku lw’okukyalira abayizi (VD) ku Ssande eno ewedde, Kato yasimbudde ewuwe e Gayaaza n’agenda e Buddo mu Wakiso okukyalira omwana we ono abadde asoma P.5. Baanyumizza bulungi nga basanyufu era Kato ng’ali mu nnaku yategeezezza Bukedde nti bw’ajjukira essanyu lye baabadde nalyo n’omwana we ku Ssande, alabira awo ng’amaziga gamuyitamu.\nKu ssomero yatuuseewo ku ssaawa nga 7:00 ez’emisana era n’abeererawo ddala nga banyumya n’omwana nga bwe balya n’ebyokulya taata bye yabadde aleese. Kato yavuddewo ng’obudde bw’okukyalira abayizi buweddeko ku ssaawa 11:00 ez’akawungeezi.\nTaata ng’ali mu nnaku empitirivu yagambye nti: Omwana yannyaniriza nnyo, nnyo, kumbe ng’ansiibula! Yankakasizza nti agenda kwongeramu nnyo amaanyi era n’ansaba mmukakase nti nja kumuwa buli ekyetaagisa okumusobozesa okusoma obulungi, nange ne mugumya nti byonna nja kubikola kubanga njagala asome nnyo.\nNnamubuuza ky’ayagala okusomerera ng’akuze n’antegeeza nti ayagala kubeera Yinginiya. Nnamusiibudde nga ffembi tuli basanyufu nnyo era kati buli we mbeera, ekifaananyi ng’ansiibula kinzijira.ENGERI OMWANA GYE YAFUDDE Ku Lwokubiri ku ssaawa 1:30 eyaakawungeezi, Kato yafunye essimu okuva ku ssomero ng’emutegeeza nti mutabani we ali bubi.\nOmukulu w’essomero yennyini Noah Mwami ye yakubidde Kato essimu okumuwa amawulire ag’entiisa. Emmotoka yagitadde ebbali n’abuukira bodaboda. Kigambibwa nti omwana we baamusitulidde okumuggya mu kisulo nga yafudde dda! Kato bwe yatuuse e Lubaga ne bamutegeeza nti omwana yafudde dda, kwe kubuuza ekituuse ku mwana we atuuke okufa mu ssaawa ntono nnyo nga baawukanye; ate nga we yabeeredde naye ku Ssande yabadde mu mbeera nnungi.\nBwe yalabye bye bamugamba tebikwatagana bulungi kwe kusalawo okwetegereza omulambo, era bwe yatunudde ku mulambo nga guzimbye mu feesi, taata n’atabuka! Olulimi nalwo lwabadde luzimbye. Kato yeecwacwanye ng’agamba nti ab’essomero balina kye batamubuulira era ng’ateebereza nti kyandiba nga waliwo eyatuusizza obulabe ku mwana obwamuviiriddeko okufa amangu gatyo.\nTaata n’aba famire y’omwana obwedda babuuza abantu ab’enjawulo omuli abasomesa, abayizi mu ssomero eryo n’abakozi bababuulire ekyatuuseewo era obwedda bye boogera nga tebikwatagana.\nObwedda abamu babagamba nti omwana baakubye mukube ate abalala nga bagamba nti omwana yawanuse ku katanda mu kisulo ky’abalenzi ba P.5 n’agwa wansi, kyokka nga waliwo n’abagamba nti bayizi banne be baamusindise n’ava waggulu ku katanda n’agwa.\nAwo abazadde we beesigamye okutabuka. Kato yagambye nti yeetegerezza omulambo n’alaba ekiwundu ku kalevu n’ayongera okukkiririza mu baamutegeezezza nti omwana yakubiddwa bukubwa. Noah Mwami akulira essomero yategeezezza Bukedde nti Bulega yabadde azannya n’omwana wa P.2 n’amusindika ku katanda n’agwa wansi n’afuna ekiwundu ku kalevu ku ssaawa 12:00 ez’akawungeezi. Mu kiseera ekyo omwana yabadde akaaba obulumi ku mutwe ne mu lubuto nti era baagezezzaako okumuwa obujjanjabi obusookerwako ne birema.\nMwami yagambye nti baasazeewo omwana okumwongerayo mu ddwaaliro erisingawo era ne basalawo okumutwala e Lubaga era ne bategeeza bazadde be, kyokka eby’embi omuyizi n’abafaako wakati mu kulwana okutaasa obulamu bwe. Olwamaze okufuna lipoota eyo, abamu ku ba famire ne batandika okubigattagatta nti ekigwo ab’essomero kye boogerako osanga kye kyakosezza ebisawo by’amawuggwe omwana n’afa!\nWabula abalala baasigadde bakyakalambira nti osanga waliwo eyabadde abonereza omuyizi, n’amukuba awabi! Waasoose kubeerawo kusaalira mugenzi ku muzikiti gw’eddwaaliro ly’e Mulago, oluvannyuma ne guziikibwa eggulo ku ssaawa 10:00 ez’olweggulo e Kasanje Buwaya mu disitulikiti y’e Wakiso. Steven Sarab akulira poliisi y’e Buddo yagambye nti baatandise dda okunoonyereza ekituufu ekyasse omugenzi.


Mwekebeze mu budde muleme okusaasaanya siriimu\nAbantu bangi batya okwekebeza akawuka ka siriimu ekitali kirungi kuba bw’otamanya bulamu bwo bwe buyimiridde, tofuna buvunaanyizibwa bwa kwekuuma, tewejjanjabisa ate era tofuna bujjanjabi butuufu ekikonya endwadde.\n“Abantu bangi batya okwekebeza akawuka ka siriimu ekitali kirungi kuba bw’otamanya bulamu bwo bwe buyimiridde, tofuna buvunaanyizibwa bwa kwekuuma, tewejjanjabisa ate era tofuna bujjanjabi butuufu ekikonya endwadde.”\nBino musawo Emma Amalai omukugu mu kwekenneenya endwadde mu Kisugu Health Centre III, KCCA yabyogerede mu lusiisira lw’ebyobulamu olwabadde ku ddwaaliro lya Diana Medical Centre e Nsambya Keviina bwe yabadde asomesa abatuuze ku bulungi obuli mu kwekebeza endwadde naddala akawuka ka siriimu.\nAkubiriza buli muntu okwekebeza akawuka ka siriimu ne bw’otoba mulwadde kuba kikendeeza ku mikisa gy’okukafuna ate n’abantu b’obeera nabo tobasiiga ssinga obeera nako, kubanga bw’obeera ku ddagala era ng’olimira bulungi, akawuka keebaka n’emikisa gy’okusiiga abalala gikendeera.\nAbamu ku bantu abaagenze mu lusiisira okwekebeza endwadde ez'enjawulo.\nEkyennyamiza, abantu abasinga batuuka okwekebeza ng’akawuka kaluddemu nnyo mu musaayi ng’atandise okulwala ekimuleetera okufuna obujjanjabi ekikeerezi era akubiriza abantu okunyiikira okwekebeza bajjanjabwe ng’obulwadde tebunnabagonza.\nMu kaweefube w’okulwanyisa akawuka ka siriimu mu ggwanga, Minisitule y’ebyobulamu ng’eri n’ekitongole ky’ebyobulamu eky’ensi yonna ekya World Health Organisation (WHO) baateekawo ebiruubirirwa ebigobererwa mu bujjanjabi bwa siriimu ebigamba nti nga tetunnatuuka mu 2020/2040, abantu 90 ku 100 balina okuba nga bakeberebwa akawuka ka siriimu ne bamanya bwe bayimiride; 90 ku 100 ku bakeberebwa ne bazuulibwa nga balina akawuka balina okutandika eddagala sso ng’abantu abalala 90 ku buli 100 abali ku ddagala akawuka kaabwe kalina okuba nga kakendeerede ddala mu musaayi nga tekalabika.


Omutaka Zziikwa Mubiru Gabunga ayanjulidde Katikkiro Charles Peter Mayiga Omutaka Ssemanobe omuggya Paul Kizito ng'ono y'azze mu bigere by'omugenzi Yoana Batista Sserwanja Ssemanobe eyaseerera ku Lwomukaaga lwa wiiki ewedde.\nOmukolo guno gwabadde mu Bulange e Mmengo oluvannyuma lw'abataka mu kika ky'e Mmamba nga bakulemberwamu ow'essiga Kaggwe e Buggwe okukola emikolo gyonna emitongole ku mutaka ono e Buddo Naggalabi era n'atuuzibwa.\nGabunga yategeezezza Katikkiro Mayiga nti, nga ekika baayise mu nnono okutuuza Ssemanobe Paul Kizito nga kati ye Ssemanobe owa 26, era ng'obuvunaanyizibwa bwe kwe kukuuma olusozi Naggalabi Buddo ate n'okutuukiriza emikolo egy'ennono egimuvunaanyizibwako. Era ne bamuteerako ne Rose Nakkazi okuba lubuga we.\n"Emikolo gyonna n'okuwabulwa mu ngeri ey'enjawulo tubikoze nga minisita ow'ennono Kyewalabye Male atulung'amya era yatukakasizza nga Ssemanobe omugenzi bw'alina okuziikibwa mu nkola ey'ennono eyasalibwawo okuziikibwamu abataka nga naffe gye tugoberera kati," Omutaka Zziikwa Mubiru Gabunga bwe yagambye.\nKatikkiro Mayiga ng'ayogera yagambye nti, obuvunaanyizibwa bw'omutaka Ssemanobe tebukoma ku kukola mikolo ku Mulangira alya eng'oma wabula n'okukuuma embuga Naggalabi nga ssinga n'abaasooka baagiragajjalira nga n'omugenzi Sserwanja kw'ali ekitiibwa kyalwo n'amakulu g'omukolo guno tebyandibaddewo.\n"Wadde nga waaliwo abaagezaako okunyaga Naggalabi, tukimanyi nti, omugenzi Sserwanja Ssemanobe abadde musajja muvumu era omukozi ng'alwaniridde ettaka lino okulaba nga ne kaakati weeriri. Ekikulu kaakati si matikkira gokka kubanga tomanyi na ddi lwe gagenda kuddamu kubeerawo wabula okulabirira olusozi olwo," Mayiga bwe yakkaatirizza.\nYabakalaatidde okukuuma ennono y'obusika gye yagambye nti, ya nnono okukira endala nga eno era y'etulung'amya ne mukumanya eby'edda olwo ne tumanya ne we tuyimiridde.\nYayongedde n'akalaatira Ssemanobe okukola ebikolwa ebirungi ng'atuukiriza ebikolwa ebirungi asobole okunaazaako abantu be amaziga.\nMargaret Nakyondwa: Kya kitiibwa okubeera ku mukolo nga guno kubanga ebikoleddwa mbadde sibirabangako ate ne ntuuka n'ewa Katikkiro ne Ndaba omutaka ayanjulwa atya embuga. Ng'enda kubinyumiza abatabaddeewo ate n'abaana bange.\nJoy Namutebi Mukalazi: Omutaka mbaddewo ng'atuuzibwa era ayisiddwa mu nnono awatali kusika mugwa noolwekyo nsaba abali mu nnono okukola ebibasuubirwamu.\nKatikkiro Peter Mayiga\nOmutaka Zziikwa Mubiru\nBannabyabufuzi mwekwate Obwakabaka lwe munaawangula akalulu\nBazudde akabinja akatta aba bodaboda nga kuliko abakazi 3\nAbavuzi ba Bodaboda balabudde mmeeya w'e Kira\nMuseveni awadde abalonzi b'e Kyaddondo east amagezi


EKYAMA EKITUUSA KU KIWUMMULO EKY'OMU GGULU\nEmyaka mitono egyakayita abantu abamu baalanga nti mu kiseera ekitali ky'ewala tujja kubeera n'ekiseera eky'eggandaalo kinene nga tetumanyi na ngeri ki gyetunakikozesa. Baalina ensonga ennungi okukola okulangirira okwo okw'obwesige. Mu bibuga eby'ensi, omuli ebyuma bikalimagezi (Kompyuta) byali nga bigayagaya omulimu ogukolebwa mu mwezi omulamu mu kaseera ka dakiika ntono nyo. Era n'ebyuma (roboti), zaali zitandise okukola emirimu egikooya agy'amakolero amanene.\nNaye nga Kompyuta zikola era n'ebyuma ebyekozesa byokka bikola emirimu, abantu beeyongera kuba nga tebalina w'ebassiza mukka n'okusinga nga bwe kyali kibadde. Ennaku zino abantu tebalina biseera. Ekisinga byonna, n'amaka nago tegalina kiseera. Abasajja abafumbo ne bakyala baabwe bakisanga nga kizibu okufuna "ekiseera ekirungi" okubeera n'abaana baabwe, ng'ojjeko obutabeera na kyabwe bennyini.\nOkuyiga okumu, mu bantu abamu abatono, kwalaga nti ekiseera ekya buli lunaku omusajja omuzadde ky'asobola okubeera ne batabani be zaali sekendisi 37 zokka. Amaka tegakyalina kiseera era tebakyasobola kusisinkana.\nTusobola tutya okuddirizamu era tusobola okusisinkana?\n1. EDDAGALA ERY'OKUVUMULA OBULAMU OBULIMU OKUKAKALUKANA\nYesu yamanya obuzibu bw'amaka agalina okunyigirizibwa era ayagala tutegeere nti ekiwummulo eky'Omwoyo kyekimu ku bitundu ebikola obulamu obulungi. Agamba bw'ati:\n"MUJJE GYE NDI, mmwe mmwenna abakoze ne mukoowa n'abazitoowereddwa, NZE NNABAWUMMUZA\nera MUYIGIRE KU NZE, kubanga ndi muteefu era mwetoowaze mu mwoyo, MULIZUULIRA EMYOYO GYAMMWE EKIWUMMULO." - Matayo 11:28,29.\nBayibuli etuwa amagezi okufuna ekiwummulo eky'ekika kino mu ngeri bbiri, okujja eri Yesu BULI LUNAKU era ana BULI WIIKI.\n2. OKWEGATTA NE YESU BULI LUNAKU\nEbibiina by'abantu buli kaseera byali byetaaga okubeerawo kwa Yesu. Era Yesu mu mwoyo ogw'eddembe yakolagana na buli muntu eyamwetooloolanga. Yakikola atya? Yafunanga ekiseera buli lunaku eky'okwogera nga ne Kitaawe ow'omu ggulu. Yesu yeesigamanga ku Kitaawe buli kaseera olw'okufuna amaanyi olw'ebizibu obw'obulamu (Yokana 6:57).\nSinga nga tunabeera n'obulamu obukkakkamu, obulamu obuteefu nga ye bwe yalina tuteekwa okwesigama ku Yesu bulijjo - ka tukkirize ekigambo kye n'Omwoyo we ajjule muffe era bituwunde ebirpwoozo. Ekkubo erisingako obulungi ery'okulwanyisa amaanyi agasiiriza buli kinnomu era ne gatukutulakuturamu ng'amaka kwe kugatta obulamu bwaffe awamu n'obwa Kristo. Atugamba bw'ati:\n"MUBEERE MU NZE, nange mbeere mu mmwe\nkubanga NZE WE SIRI, TEMULIIKO KYE MUYINZA KUKOLA." - Yokana 15:4,5.\nObwetaavu obusingira ddala obunene obw'ekiseera kyaffe bwe bw'abantu okufuna amaanyi ag'Omwoyo okuyita mu kuteekawo enkolagana eya buli lunaku ne Yesu. Ensonga emu enkulu ennyo eteekwa okussibwako essira ku nkolagana yaffe ne Kristo gwe mulimu gwe gwe yakola n'agumaliriza ku musaalaba. Kiwummulo eky'amazima, obwekweko obw'amazima, busobola okubeerawo lwa nsonga emu yokka, kubanga Yesu bwe yali ng'amaliriza omulimu yakaaba ng'afa ng'agamba nti, "Kiwedde" (Yokana 19:30). Mu bigambo ebirala yali agamba nti omulimu gwe ogw'okutununula gwali guwedde.\n"Naye kaakano OMULUNDI GUMU ku nkomerero ey'emirembe (Kristo) ALABISE OKUGGYAWO EBIBI olw'okwewaayo yennyini." - Abebbulaniya 9:26.\nKristo bwe yafa "yaggyawo ebibi." Eno y'ensonga ky'avudde lwaki kigambibwa nti abakkiriza abo abeenenyezza ebibi byabwe (kabe musajja oba mukazi), asobola "okuwummulira" mu mulimu ogwa Yesu ogwamalirizibwa. Twakkirizibwa.\nOmusango guli mu buli kigere kye tutambula mu bulamu bwaffe kaakano. Naye Yesu ku musaalaba, yamalawo omutawaana ogw'okusalirwa omusango omulundi gumu ku lw'abantu bonna. Okukaaba kwa Yesu nti, "Kiwedde," kyateeka akaboneero akakakasa ensonga ey'ekisuubizo kye nti, "nange nnabawummuza." Kristo yamaliriza omulimu ogw'okutununula ku musaalaba (Tito 2:14). Olwo n'awummulira mu ntaana ku Ssabbiiti ate n'azuukira okuva mu ntaana enkya ku Sunday ng'awangudde ekibi awamu n'okufa. Abakristayo tebasobola kubeera na bukakafu obusinga awo obw'okuwummulira mu mulimu gwa Yesu ogwamalirizibwa.\n"Kale tusembere eri Katonda n'Omwoyo OGUTALIMU BUKUUSA, OGUJJUDDE OKUKKIRIZA\nTunyweze essubi lye tulina tuleme kulivaako kubanga KATONDA EYASUUBIZA MWESIGWA." - Abebbulaniya 10:22,23.\nOlw'okubanga "eyatusuubiza mwesigwa" tusobola okuyingira mu kiwummulo eky'obulokozi bwa Yesu kwe yatusuubiza. Obuwombeefu, emirembe era n'ekiwummulo kye tufuna mu Yesu buli lunaku tebiva mu kintu kyonna ffe kye tukola, naye biva mu ekyo Kristo kye yakola ku musaalaba.\nTusobola okuwummulira mu Kristo kubanga obulokozi bwaffe bwakakasibwa. Obukakafu obwo, butuleetera naffe okubeera ne Kristo buli lunaku nga tulya ku Kigambo kye era nga tussa omukka ogw'eggulu okuyita mu kusaba. Okusisinkana ne Yesu kituyamba okufuula obulamu obunyigirizibwa okuba obw'emirembe era obulina ekigendererwa.\n3. OBWEGAFFU NE YESU OBWA BULI WIIKI\nKristo ng'amaze okutonda ensi mu nnaku omukaaga (Abakolosayi 1:16-17). Yateekawo ekiwummulo ekya Ssabbiiti. Gwe mukisa gwaffe ogwa buli wiiki okuteekawo obwegaffu naye.\n"Katonda n'alaba buli ky'akoze, era laba kirungi nyo. Ne buba akawungeezi ne buba enkya, olwo lwe lunaku olw'omukaaga. Ne bigwa okukola eggulu n'ensi n'eggye lyabyo lyonna, Katonda n'amalira ku lunaku olw'omusanvu emirimu gye gye yakola; n'awummulira ku lunaku olw'omusanvu mu mirimu gye gyonna gye yakola. Katonda n'awa omukisa olunaku olw'omusanvu n'alutukuza, kubanga olwo lwe yawummuliramu mu mirimu gye gyonna Katonda gye yatonda gye yakola." - Luberyeberye 1:31-2:3.\nNga omutonzi waabwe, Yesu "yawummula" ku lunaku olwa Ssabbiiti olwasooka awamu ne Adamu ne Kaawa, era "N'awa omukisa" olunaku olwa Ssabbiiti era "n'alutukuza." Katonda ye yaateekawo enkola eya wiiki ey'ennaku omusanvu si lwa bulungi bwe, naye lwa Adamu ne Kaawa era ne ku lwaffe mu kiseera kino. Olw'okubanga yalowooza kinene olw'abantu be be yali amaze okutonda, yabatekerawo buli lunaku olw'omusanvu okuyita mu bulamu bwabwe okubeera nga luweereddwayo olw'okunoonya amaaso ge. Buli Ssabbiiti, nga bwe yalutuuma, lwali lwa kubeera lunaku olw'okuwummulirako mu byombi eby'omubiri n'okudda obuggya mu by'Omwoyo. Okuyingira kw'ekibi mu nsi yaffe kyafuula ekiwummulo ekya Ssabbiiti okuba ekyetaagibwa ennyo.\nOmulokozi omu oyo eyasuubiza Adamu ne Kaawa "ekiwummulo," nga wayisewo emyaka nga enkumi bbiri yawa Musa amateeka ku lusozi Sinaayi (1 Bakolinso 10:1-4). Yesu yalondawo okuteeka ekiwummulo ekya Ssabbiiti mu mutima gwe nnyini ogw'Amateeka Ekkumi. Etteeka ery'okuna lisoma bwe liti:\n"JJUKIRA OLUNAKU OLWA SSABBIITI OKULUTUKUZANGA. Ennaku omukaaga okolanga emirimu gyo gyonna; naye olunaku olw'omusanvu ye Ssabbiiti eri MUKAMA KATONDA WO: Olunaku olwo tolukolerangamu mirimu gyonna gyonna, so naawe weeka, newankubadde omwana wo omulenzi, newankubadde muwala wo, newankubadde omuddu wo, newankubadde omuzaana wo, newankubadde ebisolo byo, newankubadde munnaggwanga ali omumwo, kubanga mu nnaku omukaaga MUKAMA mweyakolera eggulu n'ensi, ennyanja, n'ebintu byonna ebirimu, n'awummulira ku lunaku olw'omusanvu; MUKAMA kyeyava ALUWA OMUKISA olunaku olwa Ssabbiiti, N'ALUTUKUZA." - Kuva. 20:8-11.\nKatonda yateekawo olunaku olwa Ssabbiiti olunaku "olw'okujjukira" Mukama "eyatonda eggulu n'ensi." Ekiwummulo ekya Ssabbiiti buli wiiki kitugatta n'omutonzi waffe eyawa omukisa olunaku luno era n'alwawuula ku nnaku endala.\nYesu bwe yali ku nsi eno, yeefuniranga omukisa ogwa buli ngeri yonna ogw'okunyweza obwegaffu ne Kitaawe. Yafuna omukisa okuva mu kiwummulo ekya Ssabbiiti ng'asinza ku lunaku olwa Ssabbiiti, nga Luka bw'atutegeeza nti:\n"Najja Ennazalesi gye yakulira KU LUNAKU OLWA SSABBIITI nayimirira mu kung'aniro NGA BWE YALI EMPISA YE, n'ayimirira okusoma." - Luka 4:16.\nOba nga Yesu Katonda - omuntu yeetaaga okuwummula mu maaso ga Kitaawe ku lunaku olwa Ssabbiiti, ffe ng'abantu obuntu mu butuufu ate ffe tusingawo nyo okukyetaaga. Yesu bwe yajja enkuuma ya Ssabbiiti ey'e Kiyudaaya ey'amateeka gye baali bagitaddeko, (Matayo 12:1-12), yakiraga nti Ssabbitti Katonda yagiteekawo lwa kugasa muntu.\n"N'abagamba nti Ssabbiiti yabaawo ku lwa muntu so si omuntu ku lwa Ssabbiiti bwe kityo Omwana w'Omuntu ye Mukama wa Ssabbiiti nayo." - Mako 2:27, 28.\nMu kufa kwe Yesu yalaga obukulu bwa Ssabbiiti. Yafa ku Friday, "olunaku olw'okuteekateka, nga Ssabbiiti enneetera okutandika." (Luka 23:54). Ku lunaku olwo kwe yalangirira nti "Kiwedde," ekitegeeza nti omulimu gwe ogw'okujja ku nsi kuno okufa mu kifo ky'olulyo olw'omuntu gwali guwedde (Yokana 19:30; 4:34; 5:30). Bwe kityo olw'okussaamu ekitiibwa omulimu gwe gwe yali amaze okukola, kyeyava awummulira mu ntaana ku lunaku olwa Ssabbiiti.\nMu ngeri y'emu, nga Kristo bwe yamaliriza emirimu gye egy'obutonzi ku lunaku olw'omukaaga n'awummulira ku lunaku olw'omusanvu, bwe kityo okuyita mu kufa kwe ku musaalaba Yesu yamaliriza omulimu gwe ogw'okununula omuntu ku lunaku olw'omukaaga era n'awummulira ku lunaku olwa Ssabbiiti.\nKu lunaku olwa Sunday ku makya Yesu yava mu ntaana, omulokozi omuwanguzi (Luka 24:1-7). Yali amaze okutegeeza abayigirizwa be okusisinkana naye ku Ssabbiiti ng'amaze okuzuukizibwa. Ng'ayogera ku kuzikirizibwa kwa Yerusalemi, ekyo okwaliiwo emyaka nga ana ng'amaze okufa, yabalagira bw'ati:\n"Nammwe musabe ekiddukiro kyammwe kireme okuba mu biro eby'empewo newankubadde ku Ssabbiiti." - Matayo 24:20.\nOmulokozi waffe yayagala Abatume be awamu n'abagobereezi baabwe okusigala nga bassa mu nkola ebyo byonna bye yabayigirizanga (Yokana 15:15,16). Yayagala bafune ebiwummulo byombi, ekiwummulo eky'obulokozi, era ekya Ssabbiiti. Era nabo tebamuswaza. Abatume, nga Yesu amaze okufa baagenda mu maao n'okukuuma Ssabbiiti. (Soma Luka 23:54-56; Bikolwa 13:14; 16:13; 17:2; 18:1-4).\nOmutume omwagalwa Yokana yakuumanga obwegaffu bwe ne Kristo ku lunaku olwa Ssabbiiti, mu bbaluwa ye gye yawandiika mu myaka gye egy'oluvannyuma yagamba bw'ati: "Nnali mu Mwoyo ku lunaku lwa Mukama" (Kubikkulirwa 1:10). Okusinziira ku kuyigiriza kwa Yesu "olunaku lwa Mukama" ye Ssabbiiti, "kubanga Omwana w'Omuntu ye Mukama wa Ssabbiiti" (Matayo 12:8).\nKu lunaku olwa Ssabbiiti tujjaguza olw'ebikolwa ebibiri ebisinga obukulu eby'okukola kwa Mukama waffe ku lwaffe. Olw'okututonda era n'okutununula. Okukuuma Ssabbiiti kuno ne mu ggulu kugenda kubeerayo:\n"Kubanga eggulu eriggya n'ensi empya bye ndikola bwe birisigala mu maaso gange bw'ayogera MUKAMA\nokuva ku Ssabbiiti okutuuka ku Ssabbiiti, bonna abalina omubiri banajjanga okusinza mu maaso gange bw'ayogera MUKAMA." - Isaaya 66:22,23.\n4. EMIGASO GY'EKIWUMMULO KYA SSABBIITI\nEnnaku zino abantu balinnya ku bannabwe mu bulamu bwabwe obujjudde emitawaana. Abamu basiriira. Amaka gakutukamu olw'okunyigirizibwa. Naye Katonda atuwa Ssabbiiti ng'ekkubo erisingako obulungi olw'okubeera n'obulamu obulungi.\nLeeka twetegereze ekimu ku mikisa egy'enjawulo egy'ekiwummulo ekya Ssabbiiti.\n(1) SSABBIITI KIJJUKIZO KYA BUTONZI ERA OKUGIKUUMA NGA NTUKUVU, TUZIMBA EKIJJUKIZO KY'OMUTONZI WAFFE. Essawa za Ssabbiiti entukuvu zituwa omukisa ogw'enjawulo ogw'okwegatta mu nsibuko yaffe ey'obutonzi obw'ensi obwa Katonda. Omulundi gwo ogwasembayo gwaliiwo di, ggwe n'abantu ab'omu maka go lwe mwafuna ekiseera ne mukyalako mu kibira ekisirifu ekirungi oba ku mugga oguliko ebiyiriro? Ssabbiiti etuwa ekiseera okubeera ko ne Yesu era ne tulaba eby'amagero bye yatukolera.\n(2) KU SSABBIITI TUFUNA ESSANYU ERY'OKUSINZA ERA N'OKUKUNG'ANA N'ABAKRISTAYO ABALALA. Waliwo emigaso egiva mu kuteendereza Katonda nga tuli wamu ng'ekibiina eky'abantu abasinza. Ssabbiiti etuwa ekiseera eky'enjawulo okusisinkana awamu ng'ekkanisa okuzza obuggya amaanyi g'emyoyo gyaffe.\n(3) SSABBIITI ETUWA EMIKISA OKUKOLA EBIKOLWA EBY'OKULOWOOZA EBY'EKISA. Muliraanwa wo wakati mu wiiki abadde mulwaadde ng'ate tolina kiseera kumukyalira? Mukwano gwo bwe yafiirwa omwami we nga yeetaaga okusaasira n'okukubagizibwa era okunyigirizibwa okw'emirimu eggya buli lunaku gyakuziyiza okumukyalira? Yesu atuwa amagezi nti: "Kale kirungi okukola obulungi ku Ssabbiiti" (Matayo 12:12).\n(4) KU LUNAKU OLWA SSABBIITI LWE LUNAKU OLW'OKUZZAAMU AMAANYI EBIGATTA AMAKA. Yesu bwe yalagira nti, "Ku lunaku olwa Ssabbiiti tokolanga mulimu gwonna" (Kuva 20:10). Teyandisobodde kuwa kunnyonnyola okusingako awo eri ba Ttaata abafa emirimu n'eri ba Mmaama bannyigirizibwa. Ssabbiiti kye kipande ekinene ekisoma nti, YIMIRIRA eri amaka. Yimirira ojjemu ebintu ebisinga okwetaagibwa mu ebyo ebisinga obukulu. Ssabbiiti lunaku lumu lwe tusobola okuteeka okusaba mu kifo ky'okunnyigirizibwa, okuseka mu kifo ky'okukola, okulowooza okw'akasirise mu kifo ky'oluseregende olw'emirimu egy'okukola. Ekiwummulo kya Ssabbiiti kiwa abantu ab'omu maka bonna okwegatta ne Kristo era n'okufuna amaanyi ge ag'omwoyo.\n(5) SSABBIITI KISEERA KYA KUSEMBERERA YESU MU NGERI EY'ENJAWULO. Enkolagana yonna yeetaaga ekiseera ekirungi, n'enkolagana yaffe ne Yesu teyawukana n'ekyo. Okuwaayo olunaku olulamba eri Yesu buli wiiki ly'ekkubo eddene ery'okukuuma omukwana gwaffe ne Yesu nga mulamu ate nga gusanyusa. Ssabbiiti etuwa ekiseera ekinene olw'okuyiga Bayibuli n'okusaba ekiseera ekinene ekitalimu mitawaana nga tuli ne Yesu yekka mu kifo eky'akasirise nga tumuwuliriza.\nYesu "yawa omukisa olunaku olwa Ssabbiiti era n'alutukuza" n'ekisuubizo eky'okubeerawo kwe (Luberyeberye 2:3). Osobola okukitegeera nti okukuuma olunaku olwa Saturday, olunaku olw'omusanvu mu wiiki nga Ssabbiiti lwa kubanga Yesu lwe yayawula okuva ku nnaku endala ku kutondebwa kw'ensi, olw'okukolagananga naffe mu ngeri ey'enjawulo.\nYesu bwe yateeka wo Ssabbiiti kirabikira ddala nti omulembe gwaffe guno gwamuli mu biroowozo. Ekiwummulo kino tukyetaagira ddala mu mbeera yaffe gye tulimu ey'okunyigirizibwa: Olunaku olutuggira ddala ku bintu byonna ebirala. Olunaku olw'okusinza Katonda, tuyingire mu kutondebwa obuggya, era tolowooze ku nkolagana yaffe ne Katonda okusinga okulowooza ku bintu.\n5. OKULEGA KU KIWUMMULO EKY'OMU GGULU\nTusobola okuwumbawumba emikisa egy'okwegatta ne Yesu ejja "buli lunaku" n'ejja "buli wiiki" mu kigambo kimu - okuwummula. Ekigambo "Ssabbiiti" kiva mu lulimi Olwebbulaniya ekitegeeza okuwummula, n'olw'ekyo tekyewuunyisa ebyawandiikibwa ebitukuvu bwe biyita olunaku olw'omusanvu "Ssabbiiti ey'okuwummula." (Balevi 23:3).\n"Kubanga olunaku olw'omusanvu lulina (Katonda) w'alwogererako awagamba nti: 'Katonda n'awummulira emirimu gye gyonna ku lunaku olw'omusanvu.'\nN'OLW'EKYO ABANTU BA KATONDA BAKYALINAWO EKIWUUMULO EKY'OKU LUNAKU OLW'OMUSANVU\nKale tufubenga okuyingira mu kiwummulo ekyo." - Abebbulaniya 4:4-11.\nOkufuna "ekiwummulo ekya Ssabbiiti" ekya buli wiiki kituwa okulega ku sanyu liri lye tufuna mu kiwummulo ekitukiridde eky'omu ggulu. Ekiwummulo kino si kya butakola kyokka, kikwata ku bukuumi bwe, emirembe, era n'okubeera obulungi nga biva mu nsibuko y'obulamu obungi obw'amazima. Ekiwuumulo eky'omwoyo eky'ekika kino tuyinza okukisanyukira nga tukissa mu nkola. Obujjulirwa bw'abo abafunye ekiwummulo eky'obulokozi era n'ekiwummulo ekya Ssabbiiti buli mu nsi yonna: "singa ng'oyingira mu kiwummulo eky'okwegatta ne Yesu buli lunaku na buli wiiki, ojja kuzuula essanyu erisingira ddala mu bulamu."\nWandyagadde okwebaza Yesu olw'ekirabo kye eky'ekiwummulo? Wandyagadde okumwebaza olw'ekisuubizo ky'ekiwummulo eky'obukolozi ekya buli lunaku olw'okusobola okusisinkana n'ebintu ebisomooza obulamu era n'okumwebaza olw'ekisuubizo eky'ekiwumulo ekya Ssabbiiti buli wiiki olw'okukakasa enkolagana yo naye? Obanga tokikolanga, wandyagadde okukkiriza ekirabo ekyo bulokozi ky'akuwa? Wandyagadde okumutegeeza nti oyagala okukuuma Ssabbiiti ye buli wiiki. Wandyagadde okumugamba nti "Nzikiriza Mukama! Njagala okuzuula essanyu mu lunaku lwe wassaawo." Lwaki tosobola kwewaayo mu kiseera kino?\n(Okyasobola okwewuunya: ani eyakyusa Ssabbiiti okugijja ku Saturday, olunaku olw'omusanvu mu wiiki ne baluzza ku Sunday, olunaku olusooka mu wiiki? Okukyusa kuno kwaliiwo di? Katonda ye yalagira okukyusa kuno? Ebibuuzo bino byonna bijja kuddibwamu mu Omulagirizi owa No.21.)


Bukedde Online - K- Palm beach abaagwa mu nnyanja gye baali balaga okucakala\nNAKYADDEKO ku bbiici ya K -Palm eryato kattira gye lyali litwala wabula okutuukayo kuluma bujigi. Abandagiridde bahhambye nti olutuuka e Mukono nga kiwedde. Wabula kyambuseeko ng’okuva e Mukono okutuukayo ziri mayiro 30 ate nga 17 za ttaka, ennya otambulira mu kibira ekyabadde kiseerera.\nBwe nagasseeko ekikangabwa ky’eryato lya MV Templa eryatta abantu nga ne nnannyini lyo, Templa Bisase ne mukyala we Sheila kw’ali ne ntandika okutya. Bw’oba onaatera okutuuka ku bbiici, erudda n’erudda olaba nsiko, nkima mpozzi n’abaana abato bubiri abaabadde beetisse ensekese z’enku be nnasanze.\nEkyasoose okunnyiiza nga sinnatuuka na mu kibira, lwe luguudo lw’e Mukono – Kyetume – Katosi – Nyenga olwatandika okukolebwa nga July 7, 2014 okuba nga terunnaggwa ng’awamu lwa ttaka, awalala lwaggwa naye tebannaggulawo ng’emmotoka zenyigiriza ate nga zidduka awatali kugoberera mateeka g’ebidduka.\nBwe natuuse e Ntenjeru, ddereeva wa Vision Group etwala ne Bukedde twasazeewo ne tuddamu tubuuze K Palm gy’eri awatuufu ne batutegeeza nti tukyabulamu nnyo wabula ekyatwanguyizza, aba bodaboda bwe baatugambye nti tugobe bugobi kapande ka Lakeside beach eriraanye ne K Palm kubanga Templa ku yiye kuliko akapande kamu kokka ate okalaba ogituuseeko.\nEkitundu kirimu bbiici nnyingi naye K -Palm y’ezisinga obunene. Anti Templa muzzukulu wa Kisosonkole abasinga ettaka eddene mu kitundu kino. Wabula nazudde nti olw’entambula enzibu ng’oyise Mukono mu mmotoka, abantu abagendayo, babadde balina kukozesa lyato nga basimbula ku KK Beach e Ggaba nga bwe baakola nga November 24, 2018. Mutima Beach ne K- Palm tezeesudde bbanga ddene era kumpi bannaffe baali batuuse. Naye bw’otuuka ku K -Palm obasaasira nti oba bandivuddeyo batya ekiro ennyo! Kyokka ekyo tunaakiddira.\nOlw’ebinnya ebingi ng’ate ekkubo liseerera okuva e Ntenjeru, natandise okuwulira obusungu ku baalya ssente z’oluguudo lw’e Katosi naye ebyo ne mbimma amazzi.\nNatandise okubala bbiici ne loogi eziri ku luguudo olwo ne nkakasa nti Bannayuganda baagala amasanyu. Ggwe ate buloogi nga Inland Inn, Paradise Inn, Geresema lodge n‘endala.\nNatuuse akaseera ne neebuuza oba kiki ekyagwa mu bitundu by’e Katosi ebyo gye nabadde? Ggwe ate ebizibu bingi bye basanga ng’ogyeeko eryato okuba nga lyabbira ligenda mu kitundu ekyo n’eyalya ssente z’oluguudo omuyimbi Stabua Natooro gye baamukubidde nga November 8, 2018 ne wayita wiiki bbiri eryato ne litta abagendayo.\nEyo era mu December wa 2012 gye baayokera emmotoka ya Stecia Mayanja abamu ku bayimbi be yali ayimba nabo mu Eagles Production bwe bataalabikako. Ekyammaze enviiri ku mutwe kwe kutuuka mu katawuni k’e Mpatta era nga y’eggombolola etwala Mutima ne K -Palm Beach ezoogerwako ku lyato eryabbira ne mbuuza abantu K- Palm gy’eri.\nMba mbasaasira olw’abantu abaafa nga bagenda mu kitundu kyabwe ng’eryato ganyegenya balitisse nnyo, omukyala omu kwe kunziramu nti; Ggyawo gwe naawe otuzunzizaako olugambo, eryo eryato olwo lyali litisse nnyo! Ffe tutikka amaato wano ne tugassaako ne bodaboda, ensawo z’amanda, abaana abagenda okusoma, abavubi, abalimi, ebyennyanja n’ebintu ebirala bingi ne gakka nga gabulayo yinsi nga ssatu okubbira ku mazzi naye ne tutuuka gye tulaba.\nAbo zaabadde ntuuko zaabwe era ffe twabasabira ne tukita. Yinsi ssatu z’ayogerako zigeraageranye ku musumaali gw’akatiko gwe bakomereza ennyumba amabaati. Oyo namutadde ne neeyongerayo ne nzisa ekikkowe nga ndaba akapande ka K- Palm ne neekubisizaawo n’ekifaananyi okulaga nti ntuuse mu kifo ekituufu ab’eryato gye baali balina ‘okukiggalira’ nga tebannafa.\nEkyammazeeko emirembe, ye maneja w’ekifo eyannengedde nga n’emmotoka tennazikira n’antegeeza nti tudde gye tuva kubanga ekifo tekikkirizibwamu bifaananyi ate kikuumwa butiribiri! Sha.. omuntu atambudde olugendo olwo lwonna ssaako ne jaamu w’e Bweyogerere - Seeta - Mukono oyinza okumugamba ebyo! Awo twaluddeyo era ebyabaddewo mbisirikidde naye ekifo kyo Templa bambi yali akizimbye.\nKirina ekifo abantu we bazannyira emizannyo ng’omupiira, obusiisira bwe muwummuliramu, ebisulo by’obusiisira era ndowooza bino bye baali bagenda okusulamu ggwe ate abaasimbula essaawa 10:00 ez’akawungeezi ate nga bagenda ku mukolo gwa kuggulawo kifo, baali banaakomawo ssaawa mmeka?\nKuliko ekidiba ekiwugirwamu, ekizimbe ekinene wabula nga tekinnaggwa era kino ky’ekikolebwako emirimu gy’ekifo. Bbiici yali ekyazimbwa naye nga tennaggwa wabula ekyo tekyandigaanye bali ba ssente kusanyukirayo kuba ebisinga biri ‘kkiriya’. Kiriko ebbaala n’emifaliso egiri mu bitundu eby’enjawulo omuntu kw’asobola okwewunzikako n’ebyesuubo ebyakolebwa mu busero era nga nabyo abaagalana basobola okubyebakamu nga bwe bibawuuba.\nBwe nabadde nkomawo, nakizudde nti singa eryato lyatuuka ku K- Palm ne libbira nga lidda Kampala, abandiwonye bandibadde batono nnyo olw’amasanyu amangi ge bandisanzeeyo n’omwenge gwandibadde gususse gwe baali banywedde nga bagenda saako obukoowu bw’olugendo.\nEryato tebandisobodde na kugezaako ‘kulibaalansinga’ nga bwe baafa bagezaako. Nnekanze obudde buwungedde nga n’enyanyaagize zitandise okukaabira mu miti emiwanvu egyetoolodde bbiici eno ne nzijukiramu bannaffe abaafa nga bagezaako okuggulawo ekifo kino ne nkidduka nga mpulira ntidde ate olwo ne nzira mu jaamu w’e Mukono - Kampala atalina ssuubi nti alikendeera.\nnga tekinnaggwa era kino ky’ekikolebwako emirimu gy’ekifo. Bbiici yali ekyazimbwa naye nga tennaggwa wabula ekyo tekyandigaanye bali ba ssente kusanyukirayo kuba ebisinga biri ‘kkiriya’. Kiriko ebbaala n’emifaliso egiri mu bitundu eby’enjawulo omuntu kw’asobola okwewunzikako n’ebyesuubo ebyakolebwa mu busero era nga nabyo abaagalana basobola okubyebakamu nga bwe bibawuuba. Bwe nabadde nkomawo, nakizudde nti singa eryato lyatuuka ku K- Palm ne libbira nga lidda Kampala, abandiwonye bandibadde batono nnyo olw’amasanyu amangi ge bandisanzeeyo n’omwenge gwandibadde gususse gwe baali banywedde nga bagenda saako obukoowu bw’olugendo. Eryato tebandisobodde na kugezaako ‘kulibaalansinga’ nga bwe baafa bagezaako. Nnekanze obudde buwungedde nga n’enyanyaagize zitandise okukaabira mu miti emiwanvu egyetoolodde bbiici eno ne nzijukiramu bannaffe abaafa nga bagezaako okuggulawo ekifo kino ne nkidduka nga mpulira ntidde ate olwo ne nzira mu jaamu w’e Mukono - Kampala atalina ssuubi nti alikendeera.\nOmulangira eyasimattuse okufiira mu lyato alokose: ‘Katonda namusaba antaase nkuze abaana’\nEngeri omukulu w’ekika ky’Engo gye yasimattuse okufi ira ku lyato


Bukedde Online - Abadde yaakava mu kkomera akwatiddwa mu bubbi\nAbadde yaakava mu kkomera akwatiddwa mu bubbi\nUganda eneezimba eddwaaliro lya bbiriyooni...\n"Tuludde nga tuwulira erinnya lya King Luga mu banyakuzi b'amasimu naye nga tetufunanga mukisa kumukwata wabula twamukwatidde mu kikwekweto kye twakoze ku makya ku nguudo."\nOMUVUBUKA abadde yaakayimbulwa okuva mu kkomera ly'e Kigo ku misango egyekuusa ku kukommonta ebiragalalagala akwatiddwa mu bubbi bw'asangiddwa n'essimu bbiri ezigambibwa okubeera enzibe.\nAli Lubega 19, amanyiddwa nga King Luga ow'e Kajjansi abadde yaakayimbulwa mu kkomera ly'e Kigo gy' amaze emyezi 8 era ng’abadde yaweebwa ekibonerezo eky'okukola bulungibwansi mu kitundu kye, yakwatiddwa poliisi ya Ppaaka Enkadde oluvannyuma lw'okukola ekikwekweto ku bavubuka abanyakula amasimu ku nguudo ne bamusanga n'essimu bbiri enzibe.\nAli Lubega (King Luga).\nAtwala poliisi ya Ppaaka Enkadde, Apollo Muhoozi, yategeezezza nti baludde nga bawulira erinnya lya King Luga mu banyakuzi b'amasimu naye nga tebafunanga mukisa kumukwata wabula nti baamukwatidde mu kikwekweto kye baakoze ku makya ku nguudo.\nMuhoozi yagambye nti baakukola okunoonyereza nga beeyambisa nnannyini ssimu King Luga ze yasangiddwa nazo kubanga baamufunye era oluvannyuma waakusindikibwa mu mbuga z'amateeka avunaanibwe.\nKing Luga mu kubuuzibwa ku nsonga zino yakkirizza okubba essimu ezoogerwako n'ategeeza nti aludde ng’anyakula obusimu naddala ku bakyala wabula n'alaajanira abaserikale okumusonyiwa baleme kumuzza mu kkomera kubanga abadde awonye ennaku y'ekkomera n'ategeeza nti singa bamusonyiwa aba takyaddira bikolwa bya kubba.\nAtwala poliisi ya Ppaaka Enkadde, Apollo Muhoozi\nGravity omutujju taayulike oluba!


Bukedde Online - Ensonga lwaki aba Nabilah baalwanye n'aba Lukwago ku kitebe kya FDC\nABAWAGIZI ba Erias Lukwago abaabadde mu mijoozi gya FDC baawalabanyizza Nabilah Naggayi n’abawagizi nga bwe babagamba nti: Ekifo kya Loodi Meeya kya Lukwago ssi Nabilah.\nNabilah ng’alaga empapula ze. Ku ddyo, Nabilah ng’alaga empapula ze.\nOlwo Nabilah yabadde agenze kuzzaayo mpapula eziraga nga bwe yeewandiisizza okuvuganya ku bwa Loodi Meeya wa Kampala ku kkaadi ya FDC. FDC ne Lukwago balina enkwatagana ey'enjawulo era ne mu kalulu ka 2016, FDC yasalawo obutasimbawo muntu ku kifo ekyo, n'ewagira Lukwago. Abaali baagala ekifo, bonna baabagana era enkwatagana eno yeeyongera okunywera, Besigye bwe yalangirira Lukwago ng'omumyuka we mu "gavumenti" gye yatondawo gye yatuuma People's Government.\nLukwago ne Nabilah bamaze emyaka 15 nga tebakwatagana mu byobufuzi era enfunda ssatu Nabilah z'avuganyizza ku kifo ky'omubaka omukyala owa Kampala, Lukwago abadde awagira bantu balala ku kifo ekyo.\nEbyo byebimu ku byavuddeko abawagizi ba Lukwago okumuwalabanya nga bamugoba ku kitebe. Abamu obwedda bakimussaako nga bwe yalya mu FDC olukwe era atakyatambulira ku miramwa gya kibiina era ne bagattako nti wadde Lukwago teyeewandiisanga nga mmemba wa FDC, by'akola biri ku miramwa gya kibiina n'oludda oluvuganya gavumenti era okukkakkana ng'enguumi enyoose.\nNabilah yabadde awerekeddwaako bakanyama, era empapula ze yazikwasizza akulira akakiiko k'ebyokulonda mu FDC, Boniface Toterebuka Bamwenda, kyokka n'azimugobya ng'agamba nti okuggyayo n'okuzzaayo empapula eri abagenda okwesimbawo mu kalulu ka 2021, kwakomekkerezeddwa ku Lwokubiri, nga July 14, 2020.\nBamwenda, era yabuuzizza Nabilah eyamuwa empapula z'okwesimbawo mu FDC, ate nga bo ng'ekibiina tebazimuwangako. Okugenda kwa Nabilah, ku kitebe kya FDC, Ssentebe w'akakiiko k'ebyokulonda mu FDC yakuyise kubajooga nti kuba abadde amaze ebbanga nga yeesamba emirimu gy'ekibiina.\nNabilah, eyabadde anekaanekanye mu byambalo ebiri mu langi z'ekibiina kya FDC, yamutegeezezza nti, okuggyako nga waliwo ekibiina gwe kisimbyewo ku kifo ky'obwa Loodi Meeya, teri ajja kumulemesa kwesimbawo ku kifo ekyo ku kaadi y'ekibiina. Bwe yalabye nga bagaanyi empapula ze, yaddidde kkopi y'ekibiina n'agissa mu maaso ga Ssentebe w'akakiiko n'asigaza eyiye n'ezokuzza ku disitulikiti, ng'akuumibwa bakanyama.\nYajulizza akalulu ka 2016, n'agamba nti waliwo abaagezaako okumusimbira ekkuuli nga tebaagala yeesimbewo ku kifo ky'omubaka omukyala owa Kampala, wabula n'abakuba kya bugazi era nga ne ku mulundi guno bazzeemu akazannyo ke kamu.\nOluvannyuma yalaze abaamawulire ekiwandiiko ky'ekibiina kya FDC, ekyabadde kiraga nti yakung'aanyizza emikono era y'omu ku bagenda okwesimbawo ku bwa Loodi Meeya.\nKino olwakyogedde abavubuka abawagira Lukwago, ne bamutabukira nga baagala ababuulire gye yaggye empapula z'ekibiina kyabwe. Awo abawagizi ba Lukwago we baakubaganidde n'aba Nabilah era ye bwe yalabye ng'embeera yeeyongera kusajjuka n'ayingira munda mu mmotoka ye ey'ekika kya Mercedes Benz n'agenda nga bw'awera nti, "ng'enda kwesimbawo, ekijja kijje!".\nYakkaatirizza nti teri ajja kumulemesa kwesimbirawo ku kkaadi ya FDC kubanga ekibiina tekirina muntu ku kifo ekyo.\nABAWAGIZI ba Erias Lukwago\nabaabadde mu mijoozi gya FDC\nbaawalabanyizza Nabilah Naggayi\nn'abawagizi nga bwe babagamba\nnti: Ekifo kya Loodi Meeya kya\nLukwago ssi Nabilah.\nOlwo Nabilah yabadde agenze\nkuzzaayo mpapula eziraga nga\nbwe yeewandiisizza okuvuganya\nku bwa Loodi Meeya wa Kampala\nku kkaadi ya FDC.\nFDC ne Lukwago balina enkwatagana\ney'enjawulo era ne mu\nkalulu ka 2016, FDC yasalawo\nobutasimbawo muntu ku kifo\nekyo, n'ewagira Lukwago. Abaali\nbaagala ekifo, bonna baabagana\nera enkwatagana eno yeeyongera\nokunywera, Besigye bwe yalangirira\nLukwago ng'omumyuka we mu\n"gavumenti" gye yatondawo gye\nyatuuma People's Government.\nLukwago ne Nabilah bamaze\nemyaka 15 nga tebakwatagana\nmu byobufuzi era enfunda ssatu\nNabilah z'avuganyizza ku kifo\nky'omubaka omukyala owa Kampala,\nLukwago abadde awagira\nbantu balala ku kifo ekyo. Ebyo\nbyebimu ku byavuddeko abawagizi\nba Lukwago okumuwalabanya\nnga bamugoba ku kitebe. Abamu\nobwedda bakimussaako nga\nbwe yalya mu FDC olukwe era\natakyatambulira ku miramwa gya\nkibiina era ne bagattako nti wadde\nLukwago teyeewandiisanga nga\nmmemba wa FDC, by'akola biri\nku miramwa gya kibiina n'oludda\noluvuganya gavumenti era okukkakkana\nNabilah yabadde awerekeddwaako\nbakanyama, era empapula\nze yazikwasizza akulira akakiiko\nk'ebyokulonda mu FDC, Boniface\nToterebuka Bamwenda, kyokka\nn'azimugobya ng'agamba nti\nokuggyayo n'okuzzaayo empapula\neri abagenda okwesimbawo\nmu kalulu ka 2021, kwakomekkerezeddwa\nku Lwokubiri, nga\nBamwenda, era yabuuzizza\nNabilah eyamuwa empapula z'okwesimbawo\nmu FDC, ate nga bo\nOkugenda kwa Nabilah, ku\nkitebe kya FDC, Ssentebe\nmu FDC yakuyise kubajooga nti\nkuba abadde amaze ebbanga nga\nyeesamba emirimu gy'ekibiina.\nanekaanekanye mu byambalo\nebiri mu langi z'ekibiina kya FDC,\nyamutegeezezza nti, okuggyako\nnga waliwo ekibiina gwe kisimbyewo\nku kifo ky'obwa Loodi Meeya,\nteri ajja kumulemesa kwesimbawo\nku kifo ekyo ku kaadi y'ekibiina.\nBwe yalabye nga bagaanyi\nempapula ze, yaddidde kkopi\ny'ekibiina n'agissa mu maaso ga\nSsentebe w'akakiiko n'asigaza\neyiye n'ezokuzza ku disitulikiti,\nYajulizza akalulu ka 2016,\nn'agamba nti waliwo abaagezaako\nokumusimbira ekkuuli nga tebaagala\nyeesimbewo ku kifo ky'omubaka\nomukyala owa Kampala,\nwabula n'abakuba kya bugazi era\nnga ne ku mulundi guno bazzeemu\nakazannyo ke kamu.\nabaamawulire ekiwandiiko ky'ekibiina\ny'omu ku bagenda\nku bwa Loodi\ngye yaggye empapula\nba Lukwago we\nera ye bwe\nmunda mu mmotoka\nye ey'ekika kya Mercedes Benz\nn'agenda nga bw'awera nti,\n"􀁋􀁋enda kwesimbawo, ekijja\nkijje!". Yakkaatirizza nti teri ajja\nkumulemesa kwesimbirawo ku\nkkaadi ya FDC kubanga ekibiina\ntekirina muntu ku kifo ekyo.\nObukodyo abapoliisi bwe bakozesa okuggya ssente ku basaba bondi


Bukedde Online - Nnaalongo bamukutte abba mwana mu ddwaaliro e Mulago\nNnaalongo bamukutte abba mwana mu ddwaaliro e Mulago\nSsebatta awangudde obukadde 50 eza Salim...\nPOLIISI etaasizza Nnaalongo abatuuze gwe babadde baagala okugajambula nga bamulumiriza okubba omwana mu ddwaaliro ly’e Mulago - Kawempe.\nNnaalongo Namukasa nga yakakwatibwa.\nKu Lwokuna lwa wiiki ewedde poliisi y’e Kawempe yayitiddwa okutangira abantu okw’abadde abajjanjabi n’abalwadde abaabadde batandise okukuba Nnaalongo Oliver Namukasa 30 ow’e Ndejje mu Lufuka Zooni mu disitulikiti y’e Wakiso gwe baabadde balumiriza okubba omwana wa Irene Nakintu ne Wyclife Byamugisha ab’e Kiteezi.\nBino bigenze okubaawo ng’omulambo gw’omwana omuwere eyali owa Immaculate Kyomugisha, 21 ne Jonnathan Mutebi gwabulira mu ddwaaliro lino.\nNamukasa yategeezezza nti okuleetebwa mu ddwaaliro ly’e Kawempe, yasooka kuzaala balongo Wasswa ne Nakato mu ddwaaliro lya KCCA mu Kisenyi ku Lwomukaaga lwa wiiki ewedde Wasswa n’abuuka.\nEyasigalawo ng’embeera ye ssi nnungi n’amuleeta e Kawempe afune obujjanjabi nga yamazeeyo ennaku nnya Nakato naye n’abuuka.\n“ Abaana abaweere bateera okufaanagana era olwakutte omwana ono n’abadde mmaanyi nti ye Nakato naye saabadde na kigenderwa kya kubba bbeebi”, Namukasa bwe yannyonnyodde.\nMAAMA W’OMWANA EYABIDDWA AYOGEDDE\nNakintu 24, maama w’omwana yabbiddwa yagambye nti, “Omwana namuzaala nga December 15, omwaka guno kyokka nga tali mu mbeera nnungi abasawo kwe kumuteeka mu kifo we bakuumirwa abaana abeetaaga okulabirira mu ngeri ey’enjawulo nga gye mbadde muyonseza.\nYagambye nti mu ddwaaliro abadde amazeeyo wiiki emu era mu kiseera Namukasa we yabbidde omwana we y’abadde asiibuddwa ng’ali n’abooluganda lwe bategeka kudda ka.\nYagasseko nti Namukasa abadde amulaba mu waadi nga yasooka kwegomba nviiri za mwana ng’aziwaana nga bwe ziri ennungi kyokka nga tamanyi nti yalina ekirowoozo ky’okumubba.\nSarah Ndibalekera omwogezi we ddwaaliro ly’e Kawempe yategeezezza nti, omujjuzo kiyinza okuba nga kye kivaako obuzibu buno kuba kiba kizibu okwawula abalwadde, abajjanjabi n’ababbi.\nYagambye nti abazadde abamu beesiga abantu be basanze mu ddwaaliro ne batuuka n’okubalekera abaana nga balowooza bannaabwe so nga babbi n’abasaba okwegendereza abantu be balekera abaana baabwe, Bwe yabuuziddwa engeri abaana gye bafulumizibwa mu ddwaaliro, abakuumi ne batabategeera, yagambye nti ababbi basooka kutwala ebbaluwa ezisiibula abazadde mu ddwaaliro ne kibanguyiza okufuluma nga tewali abalemesa.\nYagambye nti abamu babba abaana ku bamaama abatalina bajjanjabi.\nN’agamba nti bafuba okubuulira abazadde engeri y’okukuumamu abaana baabwe kyokka abamu tebafaayo n’abasaba abaana babalekere abantu bokka be bazze nabo okuva eka so si be basanze mu ddwaaliro abasooka okubakolako olukwano.\nAgnes Aanyu, akulira poliisi y’e Kawempe yagambye nti Namukasa yaguddwaako omusango gw’okubba omwana oguli ku fayiro nnamba SD:REF:65/21/12/2017 era waakuvunaanibwa.\nNnaalongo Oliver Namukasa\nSsemaka yeddiza amaka abaana ge baamugobamu


MINISITA w'eby’amasanyalaze n’obugagga bw’omuttaka Eng. Irene Muloni atongoza entekateeka empya gavumenti mwegenda okuyita okutendeka bakamyufu bonna ababadde benyigira mu kuyungirira amasanyalaze ekibadde eky’obulabe eri abantu n’ebintu byabwe .\nMINISITA w'eby'amasanyalaze n'obugagga bw'omuttaka Ying. Irene Muloni atongozza enteekateeka empya gavumenti mw'egenda okuyita okutendeka bakamyufu bonna ababadde benyigira mu kuyungirira amasanyalaze ekibadde eky'obulabe eri abantu n'ebintu byabwe .\nEnteekateeka eno etuumiddwa "PAWA KAPO" yatongozeddwa ku Lwokusatu ng'egendereddwa okutendeka ku bwerere ababadde bayungirira amasannyalaze mu bukyamu bafune ebbaluwa ezibasobozesa okukola nga balina olukusa .\nMinisita Muloni yagambye nti Pulezidenti Museveni alina enteekateeka y'okubunyisa amasannyalaze mu bitundu by'eggwanga eby'enjawulo naddala mu byalo n'amakolero nga abatendekddwa baggya kwanguyizzaako okubayungako mu bulambulukufu mu mayumba gaabwe yonna gye bali .\nYagambye nti ennyumba za bantu nnyingi zibadde zikwatta omuliro ne bafiirwa ebintu gattako abamu okufiiramu .\nYayongeddeko nti bafunye doola 200,000 okuva mu bbanka y'ensi yonna nga ze zigenda okuyambako okubunyisa omulimu guno mu bitundu by'eggwanga byonna nga batendekebwa mu bitundu ebyenjawulo.\nYing. Ziria Tibalwa Waako nga yakulira ekitongole ekivunaanyizibwa ku kubunyisa amasannyalaze ekya ERA yagambye nti bagenda kutandikira ku bakammyufu 4000 wabula baakafunako 2,700 nga bagenda kutendekebwa mu bitundu by'eggwanga eby'enjawulo bakwasibwe ebbaluwa.\nYayongeddeko nti kino kigenda kuyambako okutondawo emirimu eri abantu ababadde be bibbirira ne bakole omulimu mu bulambulukufu .\nYayongeddeko nti bano era bagenda kuyambako ekitongole ky'amasannyalaze mu kugayunga naddala mu bitundu by'omu byalo gavumenti gy'egenda ng'ebunyisa amasannyalaze.


Bukedde Online - Ebireetera abakazi okuyoya akaboozi ate olulala ne kabawunyira zziizi\nEbireetera abakazi okuyoya akaboozi ate olulala ne kabawunyira zziizi\nEnsundo ziva ku ki?\nEnsobi z'abasajja eziremesa abakazi okuwez...\nBwemba naakamala ensonga mbeera njagala nnyo okwegatta n’omusajja kyokka bwe wayitawo ennaku 13 era obwagazi ne bukomawo era bwe mbeera ndi kumpi kugenda mu nsonga era nfuna obwagazi.\nAbaagalana nga bali mu mukwano.\nABAKYALA abamu tebamanyi lwaki oluusi bafuna obwagazi wadde ng’omusajja tannamunoonya, ate ng’olulala ne bw’amunoonya okusuula enjuba obwagazi bugaanira ddala.\nDr. Richard Muzzanganda akola ku nsonga z’abakyala mu ddwaaliro lya DACE agamba nti omwezi gw’omukazi gugabanyizibwamu emirundi esatu, era nga gino gikola kinene ku bwagazi bwe.\nAgamba nti ekitundu ekisooka kyekyo ng’ali mu nsonga, mw’asuulira eggi, ate ekisembayo ng’agenda mu nsonga, era ebiseera ebyo omukazi abeera n’obwagazi bwa njawulo.\nMuzzanganda agamba nti mu kiseera ng’eggi lisembedde, omukazi abeera n’obwagazi bungi kubanga obusimu bwa ‘testrogen’ ne ‘prostegen’ obuleeta obwagazi bulinnya omukyala n’afuna obwagazi bungi.\nEra ssinga omukazi yeegatta mu kiseera kino naddala nga talina nkola ya famire pulaaningi gy’akozesa kyangu okufuna olubuto.\nMuzzanganda agamba nti abakazi abali wakati w’emyaka 23 - 45 bafuna nnyo obwagazi nga bali kumpi kugenda mu nsonga, ng’eggi lisembedde era abasinga mu kino ekiseera bwe bakola akaboozi batuuka ku ntikko ne banyumirwa.\nEntambula y’omusaayi ekyuka mu kiseera ng’omukazi yaakava mu nsonga era ebiseera ebisinga omukyala nga yaakamala ensonga nga waakayitawo ennaku nga 3 afuna obwagazi bw’akaboozi kubanga bw’abeera mu nsonga abeera afulumya eggi eritaafuna nkwaso.\nMuzzanganda agamba nti kiba kirungi omusajja n’amanya ennaku za mukazi we kubanga leero ayinza okwegatta naye ng’ali mu nnaku z’obwagazi n’aleeta ag’emugga mangi ate olulala n’amusanga nga tali mu nnaku ze n’atamunoonya kimala n’abeera mukalu, ekiyinza okulowoozesa omusajja nti munne alina gye yayitidde.\nOBALA OTYA ENNAKU ZO\nDr. Muzanganda agamba nti omukazi agenda mu nsonga oluvannyuma lw’ennaku 28 oba 30, bwe wayitawo ennaku 12 (ng’obaliddemu n’ezo ng’ali mu nsonga) eggi lisembeera omukazi n’abeera n’obwagazi bungi era ssinga mwegatta naye nga talina nkola ya famire gy’akozesa kyangu okufuna olubuto.\nEmbeera eno ebaawo okutuukira ddala ku lunaku olwa 17. Waliwo n’abafuna obwagazi nga banaatera okugenda mu nsonga, sso ng’ate abalala baba tebaagala bya kwegatta.\nBY’OKOLA OKULAGA MUNNO NTI OYOYA KABOOZI\nEmirundi mingi abakyala bayoya akaboozi wabula ne balemwa okutegeeza abaagalwa baabwe olw’ensonyi.\nEbimu omukyala by’ayinza okukola okutegeeza munne nti ayagala kwegatta mulimu;\n1 Yambala mu ngeri esikiriza. Okugeza bw’oba ng’oli mwambazi wa ngoye mpanvu, mu nnaku ezo mwambalire kookoonyo, ajja kukitegeera.\n2 Munyumize emboozi ezimuleetera obwagazi, ojja kulaba nga naye atereera mu layini.\n3 Kozesa omubiri gwo okugeza, amabeere, emimwa, ebigere, amaaso n’ebirala okumulaga nti omwetaaga.\n4 Bwe muba mu kisenge oyinza okusalawo okumweyambulira nga tolina ky’omunyeze, ajja kwewuunya naye ate afunirewo obwagazi.\n5 Muteereko akamwenyumwenyu naddala mu kisenge, ajja kumanya ky’omusaba.\n6 Oyinza okumuweereza obubaka obumuteeka mu muudu omuli obutambi n’obufaananyi bw’omukwano.\n7 Bwe muba mu kisenge muteereko obuyimba bw’omukwano oba okuteekako fi rimu z’omukwano ajja kucamuka.\n8 Osobola n’okumuzuukusa ng’omuweeweeta mpolampola, ajja kumanya ky’oyagala era akikuwe.\nOBUBONERO BW’OMUKAZI AYOYA AKABOOZI\nAlaga okufaayo okw’enjawulo eri omwami we n’amukolera by’atakola bulijjo.\nAweereza munne obubaka obw’omukwano wadde buyinza okuba nga tebisaba kaboozi. Okugeza ayinza okuweereza ebifaananyi bye ng’ayambadde engoye eziraga ebitundu by’omubiri asobole okukusikiriza.\nAbamu abeera yeekukuutiriza ku mwami we buli kiseera nga tayagala kumuva ku lusegere.\nOmubiri gwe guba gubuguma mu ngeri ey’enjawulo era bw’omukwatako mu mbugo abeera atobye, wadde aba tannaba kwegatta era nga tewali amukutteko.\nNZE NJOYA NGA NAAKAVA MU NSONGA\nNZE Lillian Namutebi 30, mbeera Nansana. Mbwemba naakamala ensonga mbeera njagala nnyo okwegatta n’omusajja kyokka bwe wayitawo ennaku 13 era obwagazi ne bukomawo era bwe mbeera ndi kumpi kugenda mu nsonga era nfuna obwagazi.\nNaye ekirungi omwami wange antegeera era bwe mbeera mwekyo ekiseera naye anyumirwa akaboozi kubanga ag’emugga mbeera na mangi era nange mbeera nnyumirwa akaboozi.\nBwe mbeera mwezo ennaku omwami wange mukubisa bikolwa kubanga nnyambala obugoye obulaga omubiri era nze ekyo kye kimpangaaziza n’owange.\nAmazzi gasazeeko kkampuni ya bisikwiti e Matugga\nEmmaali ya Kaddu eyafiira ku Lyato etabudde abaffamire\nOmubaka Ssebulime akawang'amudde! 'Ebya Babirye byaggwa kati nnoonya mukazi mulala'\nAkeetalo mu maka awagenda okubeera okwanjula kwa Rema


Bukedde Online - Lwaki abalwadde babasasuza ssente za paakingi mu malwaliro?\nLwaki abalwadde babasasuza ssente za paakingi mu malwaliro?\nToyota Progres erina mize ki?\nDasiboodi: Eragula ebinaatuuka ku mmotoka ...\nAdded 29th May 2014\nOmuwendo ogusasulwa emmotoka ezipaakinga mu malwaliro gusukkiridde obungi. Amalwaliro omuli Mengo, Mulago, Nsambya ne Lubaga ge gamu agasasuza emmotoka eziba zireese abalwadde n’abagenyi ababa bazze okukyalira abalwadde.\nEky’okusasuza emmotoka eziyingira mu malwaliro kyava ku bubbi obwali busukkiridde mu malwaliro gano. Poliisi ezitwala amalwaliro zaafunanga emisango egisoba mu 20 olunaku nga giva mu kusokoola mmotoka ezaabanga zireese abalwadde oba n’okulambula abalwadde.\nEmmotoka zino zaasokoolwanga amataala, sayidimira, emipiira oluusi n’emmotoka ennamba okubulawo.\nAmalwaliro kwe kukola entegeka esasuza emmotoka ezigayingira basobole okufuna ssente ezisasula abakuumi n’okukendeeza ku mujjuzo mu malwaliro olwo kikendeeze ku mujjuzo n’obumenyi bw’amateeka.\nWano buli mmotoka eyingira eddwaaliro, ereese omulwadde oba ya mugenyi esasula 2,000/- nga zino za ssaawa bbiri ezisooka. Singa oyisa mu ssaawa ebbiri oyongerayo 500/- buli ssaawa gy’oyisaamu.\nLino nalyo buli lw’oyingira osasula 1,000/- naye nga singa oba olina kye weerabidde n’ogezaako okufuluma, mu kuyingira oddamu n’osasula 1,000/- endala!\nWano emmotoka zaagobwa munda mu ddwaaliro ne bazifunira ekibangirizi ebweru w’eddwaaliro we zisimba naye nga nakyo kyakusasulira. Wano basasula 2,000/- ne bakuwa ne lisiiti ekola olunaku lulamba nga ne bw’oba ofulumye oyinza okudda ng’okozesa lisiiti y’emu.\nMu Mulago emmotoka ereese omulwadde ali mu mbeera embi ennyo gye bakkiriza okutuusa omulwadde ku kazalite, bagiwa kakkaadi akagikkiriza okuyingira nga kaliko eddakiika 30.\nSinga eddakiika zo ziggwaako emmotoka bagifulumya wabweru olwo n’epaakinga mu paakingi y’olukale ey’okusasulira.\nKino kireetedde obubbi obw’okusokoola amamotoka obwali busukkiridde mu malwaliro munda okukendeera. E Mulago kumpi buli awabeera emmotoka 10 ezipaakinze osangawo omuvubuka ali mu yunifoomu ya bbulu nga yaazirabirira.\nKagimu Musa Mulyagumu, akulira ekitongole ekisolooza paakingi y’e Mulago agamba: Okuva lwe twaweebwa omulimu guno nga 17/03/2014, obubbi bw’okusokoolasokoola emmotoka bwakendeera.\nTwateekawo n’abalabirira emmotoka eba epaakinze okutuusa lw’evaawo. Yo munda mu ddwaaliro tetukkirizaamu mmotoka yonna okuggyako ez’abakozi n’abalwadde nga wano tuziwa eddakiika 30 okuggyamu omulwadde wo.\nNsaba abantu baffe ababa bazze mu ddwaaliro bagondere enteekateeka eno kubanga tugikola lwa bulungi bwa ddwaaliro n’emmotoka zaffe obutabbibwa nga bwe gwali.\nSsente ezisasulwa si nnyingi kubanga obukuumi obuweebwa emmotoka zino bwa maanyi era nga tuli mu nteekateeka okulaba nga tukendeeza ku ssente zino.\nEnock Kusaasira, omwogezi w’eddwaliro ly’e Mulago yagambye: Enteekateeka eno eriwo kukendeeza ku bubbi obwali busukkiridde e Mulago nga kati kizibu nnyo essaawa zino okuwulira nti waliwo emmotoka ebbiddwaako ekintu kubanga esasula ng’egenda okupaakinga n’eweebwa obukuumi.\nAtwala poliisi y’e Mulago, Kasinga Hashimu agamba nti Mulago yali afuuse etterekero ly’obubbi mu mwaka gwa 2000 kyokka kati bagezezzaako ekisoboka kyonna okukwatagana n’abe Mulago okulaba ng’obubbi bukendeera.\nEmabegako twafunanga emisango egisoba mu 10 olunaku naye kati obubbi obusigadde mu ddwaaliro ly’e Mulago buli wakati w’abajjanjabi n’abalwadde.\nOwa siriimu obutagonda eddagala liirino\nEnkomamawanga ddagala ku asannyalala\nAlumwa ekifuba eddagala liri ku kakwansokwanso


Bukedde Online - GULU: Ssente ziraga wa ekibuga okufaanana ng''ekisinde ky''ente?\nGULU: Ssente ziraga wa ekibuga okufaanana ng''ekisinde ky''ente?\nLubigi: Maama ayonsa abaana abasoba mu mitwalo 20 olunaku\nIGANGA: Bannabyabufuzi bakoze kinene okule...\nAdded 31st October 2013\nGULU kibuga ekirimu abantu 154,300 okusinziira ku mbalira y’omwaka 2002. Wabula oli bw’akiyita ekibuga ekyabula ayinza obutaba mukyamu, tebalina mazzi mayonjo sso nga n’emidumu ekigitwala kazambi nayo embeera yaagyo eyungula ezziga.\nBya Stephen Ssenkaaba ne Patience Aber\nGULU kibuga ekirimu abantu 154,300 okusinziira ku mbalira y’omwaka 2002. Wabula oli bw’akiyita ekibuga ekyabula ayinza obutaba mukyamu, tebalina mazzi mayonjo sso nga n’emidumu ekigitwala kazambi nayo embeera yaagyo eyungula ezziga. Egimu kazambi gimutwalira bweru n'asaasaana mu nguudo z’ekibuga.\nOkugezaako okutangira kazambi mu kibuga, abantu abamu balina ttanka z’omu ttaka mw’akung’aanira ate abalala bali ku nkola y’emidumu egitambuza kazambi mu kibuga.\nNg'ogggyeeko eky’enguudo ezimu obutabaamu koolaasi, n’ezo entono ezaakubibwa zonna zijjudde binnya. Mu kibuga n’ezo ezidda mu byalo zonna ziri mu mbeera mbi ddala.\nMeeya w’ekibuga kino, George Labeja agamba nti, ekibuga ebizimbe ebirimu byonna bikaddiye, pulaani yaakyo nkadde nnyo yakubwa ku mirembe gy’Abazungu. Emidumu gyabika buli nkuba lw’etonnya ennyingi kazambi n’abuna ekibuga.\nEbizimbe bikadde, enguudo zijjudde agannya.\n“Emidumu gya kazambi egiriwo kati mitono ddala nga gya yinsi za mirimita 4, wabula tusuubira okufuna obuyambi okuva mu Girimaani tuzimbe emidumu emipya emigazi obulungi’ Labeja bw’agamba.\nWadde nga balina ebipipa mwe basuula kasasiro, naye era mwattu tebimala. Mu kibuga mulimu n’abantu abamu abagamba nti tebalabanga ku bipipa musuulwa kasasasiro.\nOmu ku bakulembeze mu kibuga kino, yagambye nti Gulu alimu ebipipa omusuulwa kasasiro nga 10 era nga kasasiro ayoolebwa buli lunaku n’atwalibwa ne bamwokya.\nOkusuula kasasiro Gulu nagwo gwafuuka muze, abantu 70 ku 100 bakkiriza nti balaba abantu nga bamansa kasasiro mu kibuga okusinziira ku kunoonyereza kwaffe.\nEra abantu 6 ku buli 100 bokka be bakkiriza nti beenyigira mu mirimu egiyambako okukuuma ekibuga nga kiyonjo.\nLaba ekibuga eky'abantu emitwalo 15 bwe kifaanana.\nKaabuyonjo eziri mu kibuga nazo njama, era abantu abamu wadde nga bakkiriza nti bamanyi kaabuyonjo z’olukale eziri mu Gulu we ziri naye era batono abazikozesa kuba batya okusasula 250/- okuzeeyambisa.\nGulu kibuga ekijjudde ensiko, bwe giba misota abaayo bayinza obutagiwona. Abantu 82 ku buli 100 bakkiriza nti ekibuga kyabwe kyazika era ne kibulako assaawa!\nWabua n’abasimba emiti mu kibugfa kino tebamanyi kugisalira gyonna bagireka ne giduumuuka.\nWadde nga kibuga, naye era abantu ente n’enkoko balundira muli era bw'oba otambula oziraba nga zitaayaaya.\n“Ku mbalirira ey’obuwumbi 42, obukadde 72 buweebwayo okutumbula obuyonjo n’embeera z’abantu mu mwaka 2013/14.\nEra tusuubira okuyisa etteeka erigaba ekibonerezo eri abantu abajamawaza ekibuga ne bawa engassi’ Labeja bw'agamba.Okusomesa bannyini bizimbe okuba n’ebifo oba ebipipa omusuulwa kasasiro.\nOkupangisa abantu ab’enjawulo okussaawa n’okulongoosa ekibuga n’ebirala bingi ebikolebwa okulaba nga bakuuma ekibuga nga kiyonjo\nTwagala Katikkiro atabaganya - Nadduli\nâ€˜Emmotoka ezisimba ku mbalaza zigobweâ€™\nAbâ€™oku Kaleerwe beekalakaasizza lwa myala\nAbâ€™e Kaleerwe bawakanyizza okubasengula


Bukedde Online - Abadde mu ADF aloj ja obukambwe obuliyo\nABAVUBUKA basatu abadduse ku bayeekera ba ADF balojja ebikolwa eby’ekko bakama baabwe bye babadde babakozesa omuli okuwamba abantu, okutta n’okutulugunya Bannayuganda.\nBano, beewaddeyo mu mikono gy’abeebyokwerinda ne bategeeza nti, bakooye okutta abantu abatalina musango ne basaba baweebwe obukuumi kubanga okudduka mu ADF, obulamu bwabwe baabutadde mu matigga.\nAbadduseeyo kuliko; Derrick Jjumba oluusi eyeeyita Brian Mugwanya ate ebiseera ebimu nga yeeyita Shafiq. Mutabani wa Godfrey Lukwago omu ku basajja abaakwatibwa mu by’okulumba ekizimbe kya Muto Complex e Masaka mu July wa 2018 ne banyaga ssente ku dduuka ly’ebizimbisibwa erya Muto Hardware ku mudumu gw’emmundu.\nJjumba yagambye nti, alina emyaka 18, ng’okuyingira ADF, kitaawe ye yamutwalayo nga yakamala S4 wabula ebbanga ly’amaze n’abayeekera ba ADF mu nkambi y’e Mutukula, abantu be babadde batta n’okutulugunya yakizuula nti tekuli alina musango kyokka nga talina bw’ayimiriza bakama be.\nYagambye nti, ensonga eyamuddusizza mu ADF, kitaawe bwe yamala okubba, abakulira enkambi be batwala ssente zonna abeebyokwerinda bwe baakwata abateeberezebwa okubeera ababbi ne kitaawe baamukwatiramu ne bamuggalira kyokka be yakolera omulimu tebaamuyambye kumuggya mu kkomera.\nLukwago y’omu ku baasimbibwa mu kkooti y’amagye ne bavunaanibwa emisango gy’obubbi n’okutta abantu n’asindikibwa e Luzira


Eya Libya esubizza Proline obukadde 990 bwe...\nTtiimu y’eggwanga eya Cricket, esitula kiro kya leero ku Lwomukaaga, okugenda e Zimbabwe okwogezaamu ne ttiimu zaayo nga yeetegekera empaka ezigenda okubeera e Oman ku nkomerero y'omwezi guno.\nAba Uganda Cricket Association (UCA) bagamba nti olw'omutindo omulungi, Zimbabwe gw’eriko ku lukalu lwa Afrika mu Cricket, baagadde ewe Cranes okwegezaamu okulungi nga yeetegekera empaka z’ekibinja kya ICC World Cricket Challenge League Group B ezinaabeera mu Oman nga November 30 – December 13.\nOmumyuka wa ssabawandiisi wa National Council of Sports (NCS), David Katende ye yakwasizza ttiimu eno ey’abazannyi 16 bbendera okugenda mu kwetegeka kuno.\nKu Mmande, baakutandika okwegezaamu ne kiraabu ya Takasinga ate ku (Lwakubiri) bazannye O. Hararians ate ku Lwokutaano bazannye ttiimu y’eggwanga ya Zimbabwe ey’abali wansi w’emyaka 19.\n“Eggwanga libataddemu obwesige kubanga mmwe mutunuuliddwa okubbulula ttiimu ya Uganda okuva mu kibinja ekyokusatu okudda mu kyokubiri omwaka ogujja mu mpaka ezinaabeera mu Oman,” Katende bwe yabuulidde abazannyo.\nAte ye kapiteeni omuggya, Brian Masaba eyasikidde Roger Mukasa yagenze awaga nti; "Nja kuduumira bulungi ttiimu kuba nakikolako mu ttiimu y’abato ey'abali wansi w’emyaka 19 mu 2017. Tumanyi ekigendererwa kya ttiimu,”.


Yoweeri 3 | Bayibuli ey'Oku Mukutu Gwaffe Ogwa Intaneeti | New World Translation\nBISOME MU Afrikaans Albanian Amharic Armenian Azerbaijani Azerbaijani (Cyrillic) Bulgarian Cebuano Chichewa Chinese (Simplified) Chinese (Traditional) Chitonga Chitumbuka Cibemba Croatian Czech Danish Dutch Efik English Estonian Ewe Fijian Finnish French Ga Georgian German Greek Gun Haitian Creole Hiligaynon Hindi Hungarian Igbo Iloko Indonesian Italian Japanese Kazakh Kikaonde Kikuyu Kiluba Kinyarwanda Kirghiz Kiribati Kirundi Kongo Korean Lingala Luganda Luswayiri Luswayiri (Congo) Luvale Luwalabu Macedonian Malagasy Malay Malayalam Maltese Myanmar Nepali Norwegian Ossetian Otetela Pangasinan Polish Portuguese Portuguese (Portugal) Romanian Russian Samoan Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swedish Tagalog Tamil Tatar Tetun Dili Thai Tigrinya Tok Pisin Tongan Tshiluba Tsonga Turkish Tuvaluan Twi Ukrainian Uzbek Vietnamese Xhosa Yoruba Zulu\nYakuwa asalira amawanga gonna omusango (1-17)\nEkiwonvu kya Yekosofaati (2, 12)\nEkiwonvu eky’okusaliramu omusango (14)\nYakuwa, kigo eri Isirayiri (16)\nYakuwa awa abantu be omukisa (18-21)\n3 “Kubanga laba! mu nnaku ezo era mu kiseera ekyo,Bwe ndikomyawo ab’omu Yuda ne Yerusaalemi abaawambibwa,+ 2 Ndikuŋŋaanya amawanga gonnaNe ngatwala mu Kiwonvu kya Yekosafaati.* Eyo gye ndigasalira omusango+Ku lw’abantu bange era obusika bwange Isirayiri,Kubanga baabasaasaanya mu mawanga,Era baagabana ensi yange.+ 3 Baakubira abantu bange obululu okubagabana;+Baawangayo omwana ow’obulenzi bafune malaaya,N’omwana ow’obuwala baamutundanga bafune omwenge banywe. 4 Kiki kye munvunaana,Ggwe Ttuulo ne Sidoni nammwe mmwenna ebitundu bya Bufirisuuti? Nnina kye nnabakola kye munneesasuza? Bwe muba nga munneesasuza,Mu bwangu ddala nange nja kubakola nga bwe mukoze.+ 5 Kubanga mututte ffeeza wange ne zzaabu wange,+Era mututte mu yeekaalu zammwe ebintu byange ebisingayo obulungi; 6 Abantu b’omu Yuda n’ab’omu Yerusaalemi mubaguzizza Abayonaani,+Musobole okubaggya mu nsi yaabwe mubatwale ewala; 7 Laba, ndibakomyawo okuva gye mwabatunda,+Era nammwe ndibakola nga bwe mukoze. 8 Abaana bammwe ab’obulenzi n’ab’obuwala ndibatunda mu mukono gw’abantu ba Yuda,+Era nabo balibaguza abasajja b’e Seba, eggwanga eriri ewala;Yakuwa kennyini y’akyogedde. 9 Kino mukirangirire mu mawanga:+ ‘Mweteekereteekere* olutalo! Mukunge abasajja ab’amaanyi! Abasirikale bonna ka basembere balumbe!+ 10 Enkumbi zammwe muziweeseemu ebitala, n’ebiwabyo byammwe mubiweeseemu amafumu. Omunafu k’agambe nti: “Ndi wa maanyi.” 11 Mmwe mmwenna amawanga ageetooloddewo, mujje muyambe era mukuŋŋaane wamu!’”+ Ai Yakuwa, serengesa abalwanyi bo mu kifo ekyo. 12 “Amawanga ka gagolokoke gajje mu Kiwonvu kya Yekosafaati;Kubanga eyo gye nja okutuula nsalire amawanga gonna ageetooloddewo omusango.+ 13 Musale n’ekiwabyo, kubanga ebikungulwa byengedde. Muserengete musogole, kubanga essogolero lijjudde.+ Amatogero gabooga, kubanga ebintu ebibi bye bakola biyitiridde. 14 Ebibinja, ebibinja by’abantu biri mu kiwonvu eky’okusaliramu omusango,Kubanga olunaku lwa Yakuwa olw’okusalirako omusango mu kiwonvu ekyo luli kumpi okutuuka.+ 15 Enjuba n’omwezi birikwata ekizikiza,N’emmunyeenye teziryaka. 16 Yakuwa aliwuluguma ng’ayima mu Sayuuni,Aliyimusa eddoboozi lye ng’ayima mu Yerusaalemi. Eggulu n’ensi biriyuuguuma;Naye Yakuwa aliba kiddukiro eri abantu be,+Aliba kigo eri abantu ba Isirayiri. 17 Era mulimanya nti nze Yakuwa Katonda wammwe, abeera mu Sayuuni, olusozi lwange olutukuvu.+ Yerusaalemi kirifuuka kifo kitukuvu,+Era abantu be mutamanyi* tebaliddamu kukiyitamu.+ 18 Mu kiseera ekyo ensozi ziritonnya omwenge omusu,+Obusozi bulikulukuta amata,N’obugga bw’omu Yuda bwonna bulikulukuta amazzi. Ensulo y’amazzi erikulukuta+ okuva mu nnyumba ya YakuwaN’efukirira Ekiwonvu ky’Emiti gya Sita. 19 Naye Misiri erifuuka matongo,+Ne Edomu erifuuka ddungu era matongo,+Olw’ebikolwa eby’obukambwe ebyakolebwa ku bantu ba Yuda;+Baayiwa omusaayi ogutaliiko musango mu nsi ya Yuda.+ 20 Naye mu Yuda mwo munaabeerangamu abantu,Ne mu Yerusaalemi munaabeerangamu abantu emirembe n’emirembe.+ 21 Ndibaggyako omusango gw’okuyiwa omusaayi gwe nnali mbavunaana;+Yakuwa ajja kubeeranga mu Sayuuni.”+\n^ Litegeeza, “Yakuwa Ye Mulamuzi.”\n^ Obut., “Mwetukulize.”\n^ Oba, “abagwira.”